open-index/open-wikipedia-markdown huggingface dataset:
কঠনা ফুল

**কঠনা ফুল** () হৈছে এবিধ চিৰসেউজীয়া উদ্ভিদ প্ৰজাতি। হাবিত গজে বাবে ইয়াক বন-তগৰ বুলিও কোৱা হয়। ইয়াৰ ফুল গন্ধহীন আৰু সুগন্ধি উভয়েই হ’ব পাৰে, পাতৰ কাষ বা ডালৰ আগত বগা ফুলৰ থুপিয়ে গছ ভৰি থাকে। ফুল ৩-৫ চেমি বহল, একক বা দ্বৈত বা আধাদ্বৈত, পুষ্পদণ্ডৰ আগত ৫টি পাহি থাকে, পাহিবোৰ চেপেটা। ফল সেউজীয়া, ভিতৰত ৰঙা আৰু বিদাৰী। 

ইয়াৰ দ্বিপদী বৈজ্ঞানিক নাম *Tabernaemontana divaricata*। বাংলাদেশত ইয়াৰ অন্য জনপ্ৰিয় নাম **কাঠমল্লিকা**। কাঠমল্লিকা ফুলৰ আৰু অনেক সুন্দৰ সুন্দৰ নাম আছে, যেনে: **চাঁদনী**, **কড়ি**। কাণ্ডত গাখীৰৰ দৰে ৰস থাকে বাবে ইয়াক কোনো কোনো এলেকাত **দুধফুল** নামেও আখ্যায়িত কৰা হয়। ইয়াৰ মূল সৌন্দৰ্য্য হৈছে বিশুদ্ধ বগা বৰ্ণৰ ফুল। নামনি অসমত এই ফুলক বহুতে কাঠেন্দা বুলিও কয়। বসন্ত দেখা দিলে এই ফুলেৰে অসমীয়া সমাজত পূজা কৰাৰ আচাৰ বহু ঠাইত দেখা যায়। 

## বিৱৰণ
এই গছজোপোহে সাধাৰণতে প্ৰায় ৫/৬ ফুট উচ্চতালৈ বৃদ্ধি পায় আৰু ই দ্বিবিভাজিতভাৱে শাখিত হয়। ইয়াৰ ডাঙৰ উজ্জ্বল পাতবোৰ গাঢ় সেউজীয়া ৰঙৰ আৰু প্ৰায় ৬ ইঞ্চি (১৫ ছে.মি.) দীঘল আৰু ২ ইঞ্চি (৫ ছে.মি.) বহল। মোমজাত ফুলবোৰ ডালৰ মুৰত সৰু গুচ্ছত পোৱা যায়। একমাত্ৰ ফুলবোৰৰ আকাৰটো 'ঘূৰণীয়া-চকা' (pinwheel) আকৃতিৰ, যি Apocynaceae পৰিয়ালৰ *Vinca* আৰু *Nerium* আদি অন্যান্য গছতো দেখা পোৱা যায়। একক আৰু দ্বি-পুষ্পিত (double-flowered) ৰূপ উভয়েই খেতি কৰা হয় আৰু ই বগা ৰঙৰ হয়। গছজোপোহে বসন্তকালত ফুল ফুলি উঠে, যদিও ফুলবোৰ বছৰৰ বিভিন্ন সময়তে ছেটাছেটিভাৱে ওলায়। ফুলবোৰৰ মনোমোহা সুবাস থাকে। এই গছজোপোহত ৬৬ৰো অধিক আল্কেলয়ড পোৱা গৈছে। ইয়াৰ প্ৰাকৃতিক বাসস্থানত পাহাৰীয়া জোপোহালি আৰু পাতল জংঘলসমূহ অন্তৰ্ভুক্ত।


File:IPinwheel flower in Bangladesh.jpg|ফুলৰ এটা যোৰা
File:Tabernaemontana divaricata by kadavoor.jpg|*Tabernaemontana divaricata* 'Flore Pleno'
File:Crape jasmine bunch.jpg|গুচ্ছত ক্ৰেপ জেছমিন
File:Tabernaemontana divaricata at Aanakkulam.jpg|*Tabernaemontana divaricata* 'পিনহুইল'
File:Crepe Jasmine flower yet to blossom.jpg|অধি ফুটিবলৈ বাকী থকা *Tabernaemontana divaricata* ফুল
File:OHM caterpillar.jpg|ওলিয়েণ্ডাৰ হ'ক-মথৰ লাৰ্ভা পিনহুইল গছত আহাৰ গ্ৰহণ কৰি আছে
File:Flower bud of crape jasmine (Tabernaemontana divaricata).jpg|ৰাতি ক্ৰেপ জেছমিন ফুলৰ কুঁহিপাত


## অন্য ভাষাত নাম
*বাংলা: জংলি টগৰ
*মাৰাঠী: তগৰ (तगर)
*ওড়িয়া: টগৰ (ଟଗର)

## উদ্ভিদ ৰসায়ন
এই প্ৰজাতিখনে আল্কেলয়ডজাত বহু জৈৱিক যৌগ উৎপন্ন কৰে, যাৰ ভিতৰত কেথাৰেনাথিন, কনলিডিন, কোৰোনাৰিডিন, ড্ৰেগামিন, আইবোগামিন, টাবাৰচ’নিন, ভোআকেঙিন, ভোআকামিন আৰু ভোআক্ৰিষ্টিন আদি অন্তৰ্ভুক্ত। আইবোগেইন একাধিক *Tabernaemontana* প্ৰজাতিত পোৱা যাব পাৰে।

## তথ্য সংগ্ৰহ

শ্ৰেণী:ফুল
শ্ৰেণী:অসমৰ উদ্ভিদ
বিশ্ব মেলেৰিয়া দিৱস

**বিশ্ব মেলেৰিয়া দিৱস** প্ৰতিবছৰে এপ্ৰিল মাহৰ ২৫ তাৰিখে গোটেই বিশ্বতে পালন কৰা সজাগতামূলক দিৱস। ৰাষ্ট্ৰসংঘৰ বিশেষ সংস্থা বিশ্ব স্বাস্থ্য সংস্থাৰ তত্ত্বাৱধানত এই দিৱস গোটেই বিশ্বৰ ইয়াৰ সদস্য ৰাষ্ট্ৰ সকলে আৰু ইয়াৰ লগত জড়িত আন সংস্থাবোৰে মেলেৰিয়া প্ৰতিৰোধ আৰু সজাগতা সৃষ্টিৰ বাবে এই দিৱস পালন কৰে। ১০৬ খন দেশৰ প্ৰায় ৩.৩ বিলিয়ন লোক মেলেৰিয়াৰ কৱলত পৰাৰ সম্ভাৱনা আছে। ২০১২ চনত মেলেৰিয়াত প্ৰায় ৬,২৭,০০০ মানুহৰ মৃত্যু হৈছিল। ইয়াৰে সৰহসংখ্যক আফ্ৰিকাৰ শিশু আছিল। এছিয়া, লেটিন আমেৰিকা, মধ্য প্ৰাচ্য আৰু ইউৰোপৰ কিছু অংশ মেলেৰিয়াৰ কৱলত পৰিছে। 

বিশ্ব মেলেৰিয়া দিৱস বিশ্ব স্বাস্থ্য সংস্থায়ে পালন কৰা বিশ্বৰ স্বাস্থ্যৰ লগত জড়িত ৮ টা চৰকাৰী দিৱস আৰু কাৰ্যসূচীৰ অন্যতম। বাকীকেইটা হল বিশ্ব যক্ষ্মা দিৱস, বিশ্ব ৰোগপ্ৰতিৰোধক সপ্তাহ, বিশ্ব স্বাস্থ্য দিৱস, বিশ্ব ধঁপাতবিৰোধী দিৱস, বিশ্ব এইড্‌ছ দিৱস, বিশ্ব ৰক্তদাতা দিৱস আৰু বিশ্ব হেপাটাইটিছ দিৱস.

বিশ্ব মেলেৰিয়া ৰিপৰ্টৰ শেহতীয়া তথ্য অনুসৰি ২০১৫ চনত প্ৰায় ৪,২৯,০০০ মানুহৰ মৃত্যু আৰু ২১২ মিলিয়ন নতুনকৈ মেলেৰিয়াত আক্ৰান্ত হৈছিল। ২০১০ চনৰ পৰা ২০১৫ চনলৈ মেলেৰিয়া ৰোগত আক্ৰান্ত ব্যক্তিৰ হাৰ ২১% আৰু মৃত্যুৰ হাৰ ২৯% কমিছে। উপ-চাহাৰান আফ্ৰিকাত সেই হাৰ ক্ৰমে ২১% আৰু ৩১% কমিছে।

## তথ্য উৎস

## বাহ্যিক সংযোগ
*'''বিশ্ব মেলেৰিয়া দিৱস ২০১৯''' 
*বিশ্ব মেলেৰিয়া দিৱসৰ ৱেবচাইট 
*বিশ্ব স্বাস্থ্য সংস্থাৰ মেলেৰিয়া প্ৰগ্ৰেম

শ্ৰেণী:দিৱসসমূহ
গুটিমালী ফুল

**গুটিমালী** (বৈজ্ঞানিক নাম: *Jasminum multiflorum*) *[[Jasminum|জেছমিন]]* গণৰ অন্তৰ্গত এক প্ৰকাৰৰ সুগন্ধী বগা ফুল। ইয়াক তেলুগুত "ছান্না জাজি মাল্লি" (సన్న జాజి మల్లి), বাংলাত **কুন্দ** আৰু সংস্কৃতত *মেঘ মল্লিকা* বোলে। ইংৰাজী ভাষাত ইয়াক সাধাৰণতে **ষ্টাৰ জেছমিন** (star jasmine) বুলি কোৱা হয়৷ 

ভাৰতীয় পৌৰাণিক কাহিনীত কুন্দ ফুল বগা ৰঙৰ বাবে জনাজাত। গতিকে, সাধাৰণ পশ্চিমীয়া ‘বৰফৰ দৰে বগা’ (white as snow) বাক্যাংশৰ পৰিৱৰ্তে হিন্দু পৌৰাণিক কাহিনীত প্ৰায়ে ‘কুন্দৰ দৰে বগা’ বাক্যাংশ ব্যৱহাৰ কৰা হয়। লগতে ধুনীয়া বগা দাঁতবোৰক প্ৰায়ে কুন্দ কলিৰ লগত তুলনা কৰা হয়। বিষ্ণুৰ বাবে ইয়াক বিশেষভাবে পবিত্ৰ বুলি ধৰা হয়। মণিপুৰত কুন্দ ফুল উপাসনাত ব্যৱহাৰ কৰা হয়, আৰু বিবাহ অনুষ্ঠানৰ এক অপৰিহাৰ্য অংশ। কইনাই দৰাক দুধাৰী কুন্দ ফুলৰ মালা পিন্ধায়। তাৰপিছত দৰাজনে তাৰে এধাৰী মালা কইনাক পিন্ধায়।

## বিতৰণ
গুটিমালী ফুল ভাৰত, নেপাল, ভূটান, লাউচ, বাৰ্মা, থাইলেণ্ড, আৰু ভিয়েটনামৰ স্থানীয় উদ্ভিদ। গ্ৰীষ্মমণ্ডলীয় আৰু উপগ্ৰীষ্মমণ্ডলীয় অঞ্চলত বহুলভাৱে ইয়াৰ খেতি কৰা হয়। সাধাৰণতে জেচমিনজাতীয় ফুলবোৰ আকৰ্ষণীয় আৰু তীব্ৰ সুগন্ধি ফুলৰ বাবে জনাজাত যদিও এই প্ৰজাতিৰ কোনো গোন্ধ নাথাকে। এই প্ৰজাতিটো ফ্ল'ৰিডা, চিয়াপাছ, মধ্য আমেৰিকা, কুইন্সলেণ্ড আৰু ৱেষ্ট ইণ্ডিজৰ বহু অংশত প্ৰাকৃতিককৰণ কৰা বুলি কোৱা হয়।

## ব্যুৎপত্তি
ইংৰাজী **জেচমিনিয়াম** (Jasminum) শব্দটো আৰবী ياسمين *য়াচেমিন* (yasemin) শব্দটোৰ এটা লেটিনকৃত ৰূপ, যিয়ে মিঠা সুগন্ধিযুক্ত উদ্ভিদক বুজায়।

## তথ্য সংগ্ৰহ

শ্ৰেণী:ফুল
শ্ৰেণী:অসমৰ উদ্ভিদ
সেউতী ফুল

**সেউতী**  হৈছে গোলাপৰ এটা প্ৰজাতি। ইয়াক ইংৰাজীত মাস্ক ৰ’জ (musk rose), বুলি কয়। হিমালয়ৰ বনাঞ্চলত ইয়াৰ আদি প্ৰজাতি পোৱা গৈছিল বুলি অনুমান কৰা হয়। নেপালী ভাষাত ইয়াক *কস্তুৰী গুলাব* বুলি কোৱা হয়।

## বিৱৰণ

**সেউতী ফুল** (ৰোজা মস্কাটা) প্ৰায় ৩ মিটাৰ (১০ ফুট) পৰ্যন্ত ওখ হোৱা এবিধ জোপোহা গছ। ইয়াৰ ঠাৰিৰ কাঁইটবোৰ পোন বা অলপ বেঁকা আৰু বহল আধাৰত অৱস্থিত। পাতবোৰ ধূসৰ সেউজীয়া আৰু ৫ ৰ পৰা ৭ টা ডিম্বাকৃতিৰ পাতৰ গোট থাকে, যাৰ দাঁতৰ দৰে কিনাৰা থাকে। কেতবোৰ পাতৰ শিৰা লোমশ হ’ব পাৰে আৰু পাতৰ দণ্ডত কাঁইট দেখা যায়। ষ্টাইপুল (stipule) বা পাতৰ মূৰৰ অংশবোৰ সুকীয়া, সংকীৰ্ণ আৰু বিস্তৃত টিপযুক্ত। গছজোপাই নিতম্ব (hip) নামৰ সৰু ডিম্বাকৃতিৰ ফল ধৰে, যি শৰৎকালত কমলাৰঙৰ ৰঙা হৈ পৰে।

ফুলবোৰ একক, শুভ্ৰ আৰু প্ৰায় ৫ চেন্টিমিটাৰ (২ ইঞ্চি) ব্যাসযুক্ত। এইবোৰ ঢিলা চাইম (cyme) বা ক’ৰিম্ব (corymb) আকৃতিৰ গাঠিত গঠন হয়। উষ্ণ অঞ্চলত গছজোপাই বসন্তৰ শেষৰ পৰা শৰতলৈকে নতুন ডালত ফুল দিয়ে; আৰু ঠাণ্ডা গ্ৰীষ্মৰ অঞ্চলত গ্ৰীষ্মৰ শেষৰ পৰা ফুল ফুটি থাকে। চেপালবোৰ প্ৰায় ২ চে.মি. দীঘল আৰু চিকুণ আগবিশিষ্ট। ফুলৰ পুংকেশৰৰ পৰা এক বিশেষ কস্তুৰী গোন্ধ ওলাই আহে, যি ইয়াৰ কিছু প্ৰজাতিসন্তানতও পোৱা যায়।

## সদৃশ প্ৰজাতি
এই প্ৰজাতিটোক আগতে *[[Rosa brunonii]]*ৰ সৈতে বিভ্ৰান্ত কৰা হৈছিল। *R. brunonii* হিমালয়ৰ ওপৰভাগত পোৱা এটা দীঘল লতা-আকাৰৰ প্ৰজাতি, যি বসন্তত ফুলেৰে ভৰি পৰে আৰু একেই গোন্ধ থাকে। যদিও ইহঁত ফুল ফোৱাৰ সময় আৰু গঠনগত বৈশিষ্ট্যৰ আধাৰত বাগিচাত চিনাক্ত কৰিব পাৰি।

## উপ-প্ৰকাৰ
*Plena* নামৰ এটা জাতত আধা-ডাবল (semi-double) ফুল পোৱা যায়। আনহাতে, আমেৰিকাত পোৱা "Temple Musk" নামৰ এখন অধ্যয়নত উল্লেখ কৰা এক ৰূপত সম্পূৰ্ণ দ্বৈত ফুল দেখা যায়।

## খেতি
এই প্ৰজাতিৰ কোনো খাঁটি বন্য ৰূপ পোৱা হোৱা নাই বুলি কোৱা হয়, যদিও ইয়াৰ খেতিৰ তথ্য ১৬ শতিকালৈ পুৰণি। A Midsummer Night's Dream নাটকত (১৫৯৬) ইয়াৰ উল্লেখ পোৱা যায়। এই গছজোপাক বহু গোলাপ জাত—বিশেষকৈ ডামাস্ক গোলাপ আৰু ন'ইচেট গোট—উৎপন্ন কৰাত ব্যৱহাৰ কৰা হৈছিল। ইয়াৰ দীঘলীয়া ফুল ফোৱাৰ সময় আৰু কস্তুৰী গোন্ধৰ বাবে ইয়াক অতি মূল্যবান বুলি গণ্য কৰা হয়।

## ব্যৱহাৰ
সেউতী ফুলৰ গুটি প্ৰস্তুত কৰি জনপ্ৰিয় গোলাপ নিতম্ব বীজ তেল (rose hip seed oil) তৈয়াৰ কৰা হয়।

## ঔষধি গুণ
*সেউতী ফুল*ৰ ফল ঐতিহ্যগতভাৱে পেট কামোৰণি, ডায়েৰিয়া আদিৰ বাবে ব্যৱহাৰ কৰা হয়। আধুনিক গৱেষণাত দেখা গৈছে যে ইয়াৰ হাইড্ৰো-মেথানলিক এক্সট্ৰাক্টে কেলচিয়াম চেনেল ব্লকৰ হিচাপে কাম কৰে আৰু অন্ত্ৰৰ সংকোচন হ্ৰাস কৰে।

### মানসিক চাপ হ্ৰাস
*সেউতী ফল*ৰ এক্সট্ৰাক্টে মানসিক চাপ হ্ৰাস কৰাৰ সম্ভাৱনা আছে। এটা প্ৰাণী-ভিত্তিক অধ্যয়নত এন্দুৰৰ ওপৰত কৰা পৰীক্ষাত দেখা গৈছে যে এই গছৰ এক্সট্ৰাক্টে উদ্বিগ্নতা আৰু মানসিক চাপৰ লক্ষণ হ্ৰাস কৰে।

## উৎস

*
*
*
শ্ৰেণী:ফুল
শ্ৰেণী:অসমৰ উদ্ভিদ
গুৱাহাটী চাহ নিলাম কেন্দ্ৰ

**গুৱাহাটী চাহ নিলাম কেন্দ্ৰ** () হৈছে মূলতঃ অসমত উৎপাদিত চাহপাত বিক্ৰী কৰিবলৈ স্থাপন কৰা নিলাম কেন্দ্ৰ। 

## ইতিহাস
অসমত দেশৰ ভিতৰতে সৰ্বাধিক চাহ উৎপাদন হয়। ভাৰতত উৎপাদিত মুঠ চাহৰ পঁচপন্ন শতাংশ চাহপাত আৰু দেশৰ ৰপ্তানিৰ আশী শতাংশ চাহপাত অসমে বহন কৰে। সেইসূত্ৰে ১৯৬০চনৰ পৰাই অসমত এটা চাহ নিলাম কেন্দ্ৰ প্ৰতিষ্ঠা কৰাৰ চিন্তা-চৰ্চা চলি আছিল। গুৱাহাটী চাহ নিলাম সমিতিৰ প্ৰথমখন সভা ১৯৭০চনৰ ২৯আগষ্টত সেইসময়ৰ অসমৰ ৰাজধানী শ্বিলঙত স্বৰ্গীয় ধৰ্মেন্দ্ৰনাথৰ সভাপতিত্বত অনুষ্ঠিত হয়। আৰু ১৯৭০ চনৰ ২৫ ছেপ্তেম্বৰত গুৱাহাটী চাহ নিলামৰ আৰম্ভণি কৰা হয়।

## চাহ বিক্ৰী
অসমৰ উদ্যোগ মন্ত্ৰী চন্দ্ৰমোহন পাটোৱাৰীয়ে বিধানসভাত জনোৱামতে অসমত প্ৰতি বছৰে ৬৫০ মিলিয়ন কেজি চাহ উৎপাদন হয় আৰু তাৰে এক তৃতীয়াংশ চাহপাত গুৱাহাটী চাহ নিলাম কেন্দ্ৰৰ জৰিয়তে বিক্ৰী হয়। উল্লেখযোগ্য যে ২০১৮ চনৰ জুলাই মাহত ডিব্ৰুগড়ৰ মনোহৰী টি ইষ্টেটত উৎপাদন হোৱা এক কেজি অৰ্থডক্স চাহ উণচল্লিছ হাজাৰ এক টকাত বিক্ৰী হৈছিল যিটো পৃথিৱীৰ ভিতৰতেই অভিলেখ। 

## তথ্য সংগ্ৰহ

শ্ৰেণী:গুৱাহাটী
শ্ৰেণী:অসমৰ উদ্যোগ
বিশ্ব বৌদ্ধিক সম্পত্তি দিৱস

**বিশ্ব বৌদ্ধিক সম্পত্তি দিৱস** প্ৰতি বছৰে ২৬ এপ্ৰিল তাৰিখে পালন কৰা হয়। ৰাষ্ট্ৰসংঘৰ বিশেষ সংস্থা বিশ্ব বৌদ্ধিক সম্পত্তি সংস্থায়ে ২০০০ চনত পোন প্ৰথমবাৰৰ বাবে এই দিৱসৰ পালন কৰিছিল। বৌদ্ধিক সম্পত্তিৰ পেটেণ্ট, কপিৰাইট, ট্ৰেডমাৰ্ক আৰু ঔদ্যোগিক ডিজাইনৰ দৈনন্দিন জীৱনত পেলোৱা প্ৰভাৱৰ বিষয়ে সজাগতাৰ সৃষ্টি কৰা এই দিৱসৰ মূল উদ্দেশ্য। ইয়াৰ লগতে সৃষ্টিশীল প্ৰতিভাৰ উদযাপন কৰা আৰু সৃষ্টিকৰ্তা আৰু উদ্ভাৱক সকল সমাজৰ উন্নয়নত আগবঢ়োৱা অৱদানৰ বিষয়ে কৃতজ্ঞতা প্ৰকাশ কৰা ইয়াৰ অন্যতম উদ্দেশ্য। ১৯৭০ ২৬ এপ্ৰিল তাৰিখে বিশ্ব বৌদ্ধিক সংস্থাৰ স্থাপনৰ বাবে অভিবৰ্তন কাৰ্যকৰী হৈছিল। সেয়ে ২৬ এপ্ৰিল তাৰিখে এই দিৱস উদযাপন কৰাৰ সিদ্ধান্ত গ্ৰহণ কৰা হৈছিল।
## তথ্য উৎস

## বাহ্যিক সংযোগ
* বিশ্ব বৌদ্ধিক সম্পত্তি দিৱস
** 
* 

শ্ৰেণী:দিৱসসমূহ
মাধৈ মালতী

**মালতী**  হৈছে ৰেছিডিছিয়া (Resedaceae) পৰিয়ালৰ অন্তৰ্গত ইলিয়ানাৰ (liana) এটা প্ৰজাতি। ইয়াৰ কোনো উপ-প্ৰজাতি নাই। ইয়াক ভাৰত, দক্ষিন চীন অৰু ইণ্ডো-চীনত পোৱা যায়; ভিয়েটনামত ইয়াক *কেই টন নাম (cây tôn nấm)* বুলি কয়।

## লগতে চাওক
* মধু মালতী
* মাধৱী লতা

## তথ্য সংগ্ৰহ




## বাহ্যিক সংযোগ
* 
* Illustrations Viet Nam (''ydvn.net'') 

শ্ৰেণী:লতা
মাধৱী লতা

**মাধৱীলতা**  হৈছে Malpighiaceae পৰিয়ালৰ অন্তৰ্গত এবিধ লতা জাতীয় উদ্ভিদ। ইয়াৰ অনেক নাম আছে, যেনে মণ্ডপ, কামী, পুষ্পেন্দ্ৰ, অভীষ্টগন্ধক, অতিমুক্ত, বিমুক্ত, কামুক আৰু ভ্ৰমৰোৎসব। এসময়ত পুণ্ড্ৰক দেশ অৰ্থাৎ মৈমনসিংহত মাধৱী প্ৰচুৰভাৱে পোৱা গৈছিল। সেই বাবে ইয়াৰ অন্য এটা নাম পুণ্ড্ৰক। মাধৱী বৃক্ষাৰোহী লতা আৰু দীৰ্ঘজীৱী। ডাল সৰু সৰু আৰু জোপোহা হৈ যায়। এনেকা বহুবৰ্ষী হলে লাহে লাহে মূল লতাডাল বেছি শকত হৈ যায়। ডাল দুই তিন বছৰৰ মূৰে মূৰে কাটি থাকিব লাহে, তেতিয়া লতা যিমানে বাঢ়ি যায় তাতেই নতুন নতুন ডাল-পাত গজি ফুল বেছি ফুলে। ইয়াৰ শকত শকত ডালৰ ছাল মটিয়া ৰঙৰ। পাত বিপৰীতমুখী, আয়তাকাৰ, আগলৈ ক্ৰমশ সৰু, সাধাৰণত ৪ৰ পৰা ৬ ইঞ্চি দীঘল হয়। বাগিচাৰ শোভাৰ বাবে যত্ন কৰি মাধৱী লতা লগোৱা হয়। এই লতা গছ বৰ্তমান প্ৰায় দুষ্প্ৰাপ্য।

মাধৱীৰ ফুল গুচ্ছবদ্ধ আৰু বিন্যাস সুসংবদ্ধ। মুকুলবোৰো সূক্ষ্ম নোমেৰে ভৰা। ফুল বগা ৰঙৰ, পাঁচটি পাহি আৰু তাৰ মাজত পঞ্চম পাহিটোৰ গুৰিৰ ফালে কিছু হালধীয়া। ফুল দেখিবলৈ তিল ফুলৰ দৰে আৰু খুব সুগন্ধী। বসন্ত আৰু গ্ৰীষ্ম এই ফুলৰ ঋতু হলেও কেতিয়াবা কেতিয়াবা বৰ্ষা পৰ্যন্ত ফুলে। ফুলৰ পৰা ফল হয়, বীজ থাকে ২/৩টা।

মাধবী অযত্নেও বাঢ়ে, বীজৰ পৰা পুলি হয়, ডাল মাটিত পুঁতি থলেও পুলি পোৱা যায়। মাধৱীৰ পাত গৰু-ছাগলিয়ে খায়।

## গুনাগুণ
* পুৰণা বিষৰ বাবে মাধৱীলতাৰ পাতৰ ৰস উপকাৰী।
* হাঁপানিৰ শ্বাসকষ্টৰ বাবে পাত আৰু ডালৰ ৰস উপকাৰী।
* মাধৱীলতাৰ শুকান ছালৰ গুঁড়িয়ে বিষাক্ত ঘা ভাল কৰি তোলে।

## লগতে চাওক
* মধু মালতী
* মাধৈ মালতী
## তথ্য সংগ্ৰহ

শ্ৰেণী:লতা
ফুৰালুং ধৰ্ম

**আম-ছু-ছিন ফ্ৰালুং** বা চমুকৈ **ফ্ৰালুং ধৰ্ম** (; অৰ্থ: *মহান ড্ৰেগনৰ ধৰ্ম*) আহোম সকলৰ পৰম্পৰাগত ধৰ্ম যি প্ৰাচীন পূব এছীয় ধৰ্মৰ এটা ঠাল। আহোম সকলে ১২২৮ ত চাওলুং চুকাফাৰ লগত অসমলৈ আহোঁতে লগত তিনি শ্ৰেণীৰ পণ্ডিত ,বহুতো ধৰ্মপুথি আৰু ধৰ্মীয় পৰম্পৰা লৈ আহিছিল। আহোম ধৰ্মটো মূলতঃ পূৰ্বপুৰুষ উপাসনা ভিত্তিক। ইয়াত কিছু ক্ষেত্ৰত জীৱ উৎসৰ্গা কৰা হয় যাক বান-ফি বোলা হয়। পূৰ্বপুৰুষ উপাসনা আৰু খ্বন বিশ্বাস এই দুটা বস্তু অইন টাই সকলৰ পৰম্পৰাত দেখা যায়। আহোম ধৰ্মত সাধাৰণতে মূৰ্তিপূজা দেখা নাযায় মাত্ৰ এজন বিশেষ দেৱতাৰ বাহিৰে যাক কেৱল আহোম চাওফা সকলেহে অৰ্চনা কৰে। ধৰ্মটোত এখন স্বৰ্গীয় ঠাইৰ কথা উল্লেখ পোৱা যায় যাক মৌং-ফি বুলি কোৱা হয় আৰু ই চীনৰ টিয়েন নামৰ অংশত অৱস্থিত অৱশ্যে এই ধৰ্মত নৰকৰ দৰে ঠাইৰ কোনো উল্লেখ পোৱা নাযায়। এই ধৰ্মটো আহোম ৰাজ্যৰ ৰাজধৰ্ম আছিল।

## নাম
টাই-আহোম ভাষাত ধৰ্মক আম-ছু-ছিন (𑜒 𑜪 𑜏𑜤 𑜏𑜢𑜃𑜫) বুলি কোৱা হয়। নিজৰ মাজত আম-ছু-ছিনটোক জীয়াই ৰখা মহন-দেওধাই-বাইলুং সন্মিলন, অসমে ১৯৭৫ চনত অসম ফুৰালুং সংঘ গঠন কৰে আৰু আহোম সকলৰ ধৰ্মটোৰ নাম **আম-চু-ছিন ফুৰালুং** বা **ফুৰালুং ধৰ্ম** (𑜒𑜪 𑜏𑜥 𑜏𑜢𑜃𑜫 𑜇𑜥 𑜍𑜡 𑜎𑜤𑜂𑜫) ৰাখে। ফুৰালুং শব্দৰ অৰ্থ মহান ড্ৰেগনৰ ধৰ্ম।

## বিৱৰণ
আহোম ধৰ্ম প্ৰাথমিকভাৱে ফি আৰু দাম (পূৰ্বপুৰুষ আত্মা) নামৰ দেৱতা পূজা ওপৰত ভিত্তি কৰে। পূৰ্বপুৰুষৰ উপাসনা আৰু খনৰ ধাৰণা অন্য তাই লোক ধৰ্মৰ সৈতে একেই সাদৃশ্য থকা দুটি উপাদান। যদিও হান (ফু) আৰু পুঃ সম্ভৱত তাও ধৰ্মৰ, যিন আৰু ইয়াং ধাৰণাৰ পৰা আহিছে। কুকুৰা আৰু লাও ,পানী দিয়া (নাম লাও) আৰু চেপা (লুক লাও) প্ৰসাদ ৰূপে দিয়া অন্যান্য টাইসকলৰ ধৰ্মতো যায়। আহোম ধৰ্মৰ পুৰোহিতক ম'-লৌঙ বোলা হয়। আহোম ধৰ্মৰ পৰম্পৰাগত দেওশালক ৰু'এন চাও ছেঙ আৰু বৰদেওশাল হ'-ফী  নামেৰে পৰিচিত। ধৰ্মটো আহোমৰ পুৰোহিত শ্ৰেণীৰ দ্বাৰা সংৰক্ষিত কৰা আছিল।আহোমৰ ধৰ্ম সংস্কৃতিৰ পুনৰ উদ্ধাৰ অভিযানত তেওঁলোকে ধৰ্মটো প্ৰসাৰিত কৰিছিল আৰু সদৌ ফুৰালুং সংঘ নামে পৰিচিত এখন সমাজ গঠন কৰেছিল। বৰ্তমান সময়ত অসমৰ বিভিন্ন অংশত ফুৰালুং সমাজৰ শাখা খুলি তাৰ দ্বাৰা যথেষ্ট হ'-ফী নিৰ্মিত হৈছে।

## লগতে চাওক
* আহোম জনগোষ্ঠী
* আহোম ৰাজবংশ
* আহোম সাম্ৰাজ্য
## তথ্যসূত্ৰ

## উৎস প্ৰসংগ

#
#
#
#
#

## বাহ্যিক সংযোগ
* 
* 

শ্ৰেণী:আহোম ৰাজ্য
শ্ৰেণী:ধৰ্ম
শ্ৰেণী:টাই আহোম
মনিকা আলী

**মনিকা আলী** (; জন্ম: ২০ অক্টোবৰ ১৯৬৭) এগৰাকী বাংলাদেশী বংশোদ্ভূত ব্ৰিটিছ লেখক তথা ঔপন্যাসিক। ২০০৩ চনত তেওঁ তেওঁৰ অপ্ৰকাশিত পাণ্ডুলিপিৰ ওপৰত ভিত্তি কৰি গ্ৰাণ্টা পত্ৰিকা কৰ্তৃক "বেষ্ট অফ ইয়ং ব্ৰিটিছ নভেলিষ্ট" হিচাপে নিৰ্বাচিত হৈছিল। তেওঁৰ প্ৰথম প্ৰকাশিত উপন্যাস, ব্ৰিক লেন সেই বছৰেই প্ৰকাশিত হৈছিল। উপন্যাস খনে "মেন বুকাৰ পুৰস্কাৰ"ৰ বাবে মনোনীত হৈছিল। এই নামৰেই ২০০৭ চনত এখন চলচ্চিত্ৰ নিৰ্মাণ কৰা হৈছিল।

## প্ৰাৰম্ভিক জীৱন ও শিক্ষা
মনিকাৰ দেউতাক এগৰাকী বাংলাদেশী আৰু মাক ইংৰাজ মুলুকৰ ব্যক্তি। ১৯৬৭ চনত ঢাকা, পূব পাকিস্তান (বৰ্তমান বাংলাদেশ)-ত জন্মগ্ৰহণ কৰে। যেতিয়া তেওঁৰ বয়স মাত্ৰ ৩ বছৰ আছিল, তেওঁলোকৰ পৰিয়ালটো ইংলেণ্ডৰ বল্টনত চহৰত আছিল। তেওঁৰ দেউতাকৰ আদিতে ঘৰ আছিল মৈমনসিংহৰ জিলাত। তেওঁ প্ৰাথমিকভাবে বল্টন স্কুলত ভৰ্তি হয় আৰু পিছলৈ অক্সফ'ৰ্ডৰ ৱাডহাম কলেজত দৰ্শন, ৰাজনীতি তথা অৰ্থনীতি বিষয়ত পঢ়া-শুনা কৰে।

## ব্যক্তিগত জীৱন
আলী তেওঁৰ স্বামী চাইমন টৰেঞ্চ (এজন ব্যৱস্থাপনা পৰামৰ্শক)ৰ সৈতে দক্ষিণ লণ্ডনত বসবাস কৰে। তেওঁ লোকৰ দুটি সন্তান, যথা- ফেলিক্স নামেৰে এটি পুত্ৰ (১৯৯৯ চনত জন্ম) আৰু চুমী নামেৰে এগৰাকী কন্যা (২০০১ চনত জন্ম) আছে।

## কিতাপ সমূহ
* ব্ৰিক লেন - (২০০৩)
* এনেণ্টেজো ব্লু - (২০০৬)
* ইন দ্যা কিচেন - (২০০৯)
* আনটোল্ড ষ্টোৰী - (২০১১)

## তথ্যউৎস

শ্ৰেণী:যুক্তৰাজ্যৰ ব্যক্তি
শ্ৰেণী:সাহিত্যিক
ৰাঙল ফুল

**ৰাঙল ফুল** বা ***ইক্সৰা***  হৈছে *ৰুবিয়েছী* (Rubiaceae) পৰিয়ালৰ অন্তৰ্গত সপুষ্পক উদ্ভিৰ এটা গণ। ইক্সৰিয়া (Ixoreae) জাতিৰ ই একমাত্ৰ গণ। এই গণৰ প্ৰায় ৫৬২ টা প্ৰজাতি আছে। ই এক প্ৰকাৰৰ চিৰসেউজীয়া আৰু জোপোহা উদ্ভিদ। ইয়াক অসমীয়াত ৰাঙল বা ৰঙীয়াল ফুল বুলি কয়। আমেৰিকাত ইয়াক *ৱেষ্ট ইণ্ডিয়ান জেছ্‌মিন (West Indian Jasmine)* বুলি কয়। ইয়াৰ অন্য নামবোৰ হৈছে *ভিৰুচি (viruchi)*, *ৰঙ্গন (rangan)*, *খেমে (kheme)*, *পন্না (ponna)*, *চান টানিয়া (chann tanea)*, *টেচি (techi)*, *পান (pan)*, *ছিয়াণ্টান (siantan)*, *জাৰুম−জাৰুম/জেজাৰুম (jarum-jarum/jejarum)*, *জাংগল ফ্লেম (jungle flame)*, *জাংগল গেৰাণিয়াম (jungle geranium)*,  
*ক্ৰুজ ডে মাল্টা (cruz de Malta)* ইত্যাদি। ইয়াক সাধাৰণতে হিন্দু পুজা আৰু আয়ুৰ্বেদ আৰু ভাৰতীয় পৰম্পৰাগত ঔষধ হিচাপে ব্যৱহাৰ কৰা হয়।

## নিৰ্বাচিত প্ৰজাতি
:*সম্পূৰ্ণ তালিকাৰ বাবে, [[List of Ixora species|*ইক্সৰা* প্ৰজাতিসমূহৰ তালিকা]]* চাওক

**[[Ixora albersii]]* 
**[[Ixora backeri]]* 
**[[Ixora beckleri]]* 
**[[Ixora brevipedunculata]]* 
**[[Ixora calycina]]* 
**[[Ixora chinensis]]* 
**[[Ixora coccinea]]* 
**[[Ixora elongata]]* 
**[[Ixora euosmia ]]* 
**[[Ixora foliosa]]* 
**[[Ixora johnsonii]]* 
**[[Ixora jucunda]]* 
**[[Ixora killipii]]* 
**[[Ixora lawsonii]]* 
**[[Ixora malabarica]]* 
**[[Ixora margaretae]]* 
**[[Ixora marquesensis]]* 
**[[Ixora mooreensis]]* 
**[[Ixora nigerica]]* 
**[[Ixora nigricans]]* 
**[[Ixora ooumuensis]]* 
**[[Ixora panurensis]]* 
**[[Ixora pavetta]]* 
**[[Ixora peruviana]]* 
**[[Ixora pudica]]* 
**[[Ixora raiateensis]]* 
**[[Ixora raivavaensis]]* 
**[[Ixora rufa]]* 
**[[Ixora saulierei]]* 
**[[Ixora setchellii]]* 
**[[Ixora st-johnii]]* 
**[[Ixora stokesii]]* 
**[[Ixora temehaniensis]]* 
**[[Ixora umbellata]]* 
**[[Ixora yavitensis]]* 

## চিত্ৰসম্ভাৰ

File:Pentas Star Flower.JPG|*[[Ixora coccinea]]*
File:Ixora Pavetta W2 IMG 7065.jpg|*[[Ixora pavetta]]*
File:Ixora pavetta near Hyderabad W IMG 7687.jpg|*[[Ixora pavetta]]*
File:Ixora_at_Dhaka,_Bangladesh.JPG|*[[Ixora pavetta]]*
Image:Ixora coccinea.jpg|*[[Ixora coccinea]]*
Image:Ixora coccinea - flame of the woods -dwarf red- - desc-flowerhead.jpg|*[[Ixora coccinea]]*
File:Samta -Tagar folwers in a house's garden.JPG|*[[Ixora coccinea]]*
File:Ixora chinensis - flower view 02.jpg|*[[Ixora chinensis]]*
File:Ixora chinensis - flower view 01.jpg|*[[Ixora chinensis]]*
File:Ixora (pink).JPG|বগা গুলপীয়া ৰাঙল
File:Ixora (pink-orange).JPG|গুলপীয়া কমলা ৰাঙল
File:Ixora (white).JPG|বগা ৰাঙল
File:White Ixora (Kerala).jpg|বগা ৰাঙল
File:Ixora seeds (young).jpg|ৰাঙলৰ কোমলীয়া বীজ
File:Ixora seeds (ripe).jpg|ৰাঙলৰ পুৰঠ বীজ (ৰঙা)
File:Mini Ixora red.jpg|ৰঙা সৰু ৰাঙল
File:Pink mini ixora.jpg|গুলপীয়া সৰু ৰাঙল


## তথ্য সংগ্ৰহ

শ্ৰেণী:ফুল
শ্ৰেণী:অসমৰ উদ্ভিদ
খৰিকা লতা

**খৰিকা লতা**  হৈছে এবিধ লতা জাতিৰ উদ্ভিদ। ডাঠ হাবিত সাধাৰণতে পোৱা যায়। থোপা থোপাকৈ লাগে। ফুলবোৰৰ গোন্ধ তীব্ৰ আৰু বহু দুৰলৈ বিয়পি পৰে। বহাগৰ সময়ত ফুলে। 

## তথ্য সংগ্ৰহ

শ্ৰেণী:ফুল
শ্ৰেণী:অসমৰ উদ্ভিদ
আহোম সৈন্যবাহিনী

**আহোম সৈন্যবাহিনী** (চীনা ভাষা:傣 阿洪 军队 ,থাই ভাষা:กองทัพบก ไทอาหม , ইংৰাজী ভাষা:Tai Ahom Army) হল নৌসেনা আৰু স্থল সেনাৰে আহোম ৰাজ্যৰ পাইক প্ৰথাৰ দ্বাৰা সজ্জিত সৈন্যবাহিনী। আহোম সেনাই বহুত সংঘৰ্ষৰ মাজেৰে যুজিব লগা হৈছিল বিশেষকৈ পশ্চিমৰ ফালৰ পৰা বঙাল চুলতান আৰু মোগল সৈন্যৰ আক্ৰমণৰ সময়ত বহু পৰাক্ৰমে যুজিছিল আৰু দক্ষিণফালৰ কুংবাং মান সৈন্যৰো আক্ৰমণত যুজিব লগা হৈছিল। এওলোকে বহু পৰাক্ৰমে তুৰ্বক সেনা (১৫৩২) আৰু মোগল সেনাক শৰাইঘাট (১৬৭১) আৰু ইটাখুলীৰ শেষ যুদ্ধ (১৬৮২)-ত পৰাজিত কৰিছিল। এওলোক মান সৈন্য আৰু মিৰ জুমলাৰ হাতত পৰাস্ত হৈছিল। আহোম সৈন্যবাহিনীয়ে মোগল সৈন্যৰ আক্ৰমণৰ সময়ত পৰাক্ৰমেৰে যুঁ‌জিছিল।

## ব্যৱস্থাপনা

আহোম সৈন্য মুঠ পাইক প্ৰথাৰ ওপৰত প্ৰতিষ্ঠিত। প্ৰতিটো গোটত ৪ জন (পিছলৈ ৫ জন)কৈ মানুহ ৰখা হৈছিল। প্ৰতিজন ১৫ ৰ পৰা ৫০ বছৰ বয়সৰ পুৰুষ পাইক হৈছিল ফলত সমগ্ৰ প্ৰজাই মিলি এক সুপ্ৰশিক্ষিত বৃহৎ সৈন্যলৈ পৰিৱৰ্তিত হৈছিল। আনকি যুদ্ধ চলি থকা সময়তো কৃষি আৰু বাণ্যিজিক কাম কাজ সমূহ চলিয়ে আছিল।

## লগতে চাওক
* আহোম জনগোষ্ঠী

## তথ্যসূত্ৰ

## উৎস প্ৰসংগ

*

শ্ৰেণী:আহোম ৰাজ্য
চাওফা

**চাওফা** (; চীনা:召法;ছান:ၸဝ်ႈၾႃႉ,অৰ্থ: **স্বৰ্গদেউ**, স্বৰ্গৰ ৰজা) হ'ল আহোম ৰাজ্য, শান ৰাজ্য, দাঈ ৰাজ্য, থাই ৰাজ্য আৰু খামটিসকলৰ টাইবংশানুক্ৰমিক টাইশাসকসকলক সূচাই ব্যৱহাৰ কৰা ৰাজকীয় উপাধি। কেৱল টাই বংশৰ মানুহেহে এই উপাধি লাভ কৰে। অসমীয়া ভাষাত ইয়াক স্বৰ্গদেউ বুলিও কোৱা হয়। চীনৰ দাঈ আৰু শান সকলে (যাৰ কিছু অংশ বাৰ্মাত পৰে) এই উপাধি ব্যৱহাৰ কৰে। অসমৰ আহোম ৰাজ্যৰ সকলো শাসকক চাও-ফা; স্বৰ্গদেউ বুলি কোৱা হয়। থাই ভাষাটো চাওফা (เจ้าฟ้า) শব্দৰ প্ৰয়োগ হয় যি থাই শাসক সূচায়। কিছু টাই বুৰঞ্জীৰ মতে ২য় শতিকা খ্ৰীঃপূৰ্বৰ আগৰ পৰাই টাই শাসক সকলে এই শব্দটো ব্যৱহাৰ কৰি আহিছে।

## লগতে চাওক
*আহোম জনগোষ্ঠী

## তথ্যসূত্ৰ

শ্ৰেণী:আহোম ৰাজ্য
শ্ৰেণী:উপাধি
শ্ৰেণী:টাই আহোম
কৰবী ফুল

*কৰবী ফুল*  হৈছে কাছ্‌কাবেলা গণৰ অন্তৰ্গত এবিধ সপুষ্পক উদ্ভিদৰ প্ৰজাতি। ই মেক্সিকো আৰু মধ্য আমেৰিকাৰ থলুৱা উদ্ভিদ। ই এবিধ বিষাক্ত উদ্ভিদ যদিও সমগ্ৰ বিশ্বতে আলংকাৰিক উদ্ভিদ হিচাপে ইয়াৰ খেতি কৰা হয়। *[[Nerium oleander]]*ৰ সম্পৰ্কীয় হিচাপে ইয়াক ইংৰাজীত **yellow oleander** বুলি কোৱা হয়, ইয়াক ৱেষ্ট ইণ্ডিছত **lucky nut** বুলি কয়।

## বিভিন্ন ভাষাত নাম
*অসমীয়া: কৰবী 
*বাংলা: কলকে 
*হিন্দী: কনেৰ (कनेर)
*ওড়িয়া: কনিঅৰ (କନିଅର)
*নেপালী: কনবীৰ (करवीर)
*পঞ্জাবী: কলেৰ (ਕਨੇਰ)

## চিত্ৰসম্ভাৰ

File:Cascabela thevetia.jpg|গুলপীয়া ৰঙৰ কৰবী
File:Cascabela thevetia কলকে ফল.jpg|বীজ
File:Thevetia peruviana MHNT.BOT.2007.27.24.jpg|শুকান বীজ
File:Thevetia peruviana.JPG|পাত
File:Cascabela thevetia White Flower.jpg|কৰবীৰ বগা জাত
File:Tarrafal-Thevetia peruviana (2).jpg|কৰবী গছ
File:Thevetia peruviana aurantiaca2.JPG|গুলপীয়া ৰঙৰ কৰবী
File:Cascabela thevetia Delhi.jpg|দিল্লীৰ বাগিছাৰ কৰবী ফুল
File:Cascabela thevetia Delhi 1.jpg|কৰবী গছ


## তথ্য সংগ্ৰহ

শ্ৰেণী:ফুল
শ্ৰেণী:ভাৰতীয় উদ্ভিদ
শ্ৰেণী:উদ্ভিদজগত
শ্ৰেণী:অসমৰ উদ্ভিদ
নৱমল্লিকা ফুল

**নৱমল্লিকা** হৈছে এবিধ সপুষ্পক উদ্ভিদ। ডালবোৰ ক্ষুদ্ৰ ক্ষুদ্ৰ নোমেৰে আবৰা। পাত বিপৰীতমুখী, সৰল, ১৮ চেমিলৈকে দীঘল আৰু ১০ চেমিলৈকে বহল। বগা ৰঙৰ ৮ বা ৯ পাহিযুক্ত ফুল ফুলে। এপ্ৰিল-মে মাহত ফুল ফুলে।
## সাধাৰণ নাম
নৱমল্লিকা ফুলৰ বিভিন্ন ভাষাত বিভিন্ন নাম আছে:
*ইংৰাজী: Shrubby Jasmine 
*অসমীয়া: নৱমল্লিকা
*বাংলা: নোবমুল্লিকা
*হিন্দী: बड़ा कुन्द (বড়া-কুন্দ), नवमल्लिका (নবমল্লিকা), धुर-माल्ति (ধুৰ-মাল্তি)
*কানাড়া: adavi mallige, dodda kaadu mallige
*মালায়ালাম: നാഗമല്ലികാ Nagamallika
*মাৰাঠী: Kumdi, Kundi, Kusaara
*উড়িয়া: ବରାକୁନ୍ଦା Barakunda
*সংস্কৃত: नागमल्ली Nagamalli, नवमल्लिका Navamallika
*তামিল: கட்டமல்லிகை Kattumalligai, நாகமல்லீ Nagamalli
*তেলেগু: adavi jaji, adavi malli
*উৰ্দু: Gul-chambeli گل چمیلی
## তথ্য সংগ্ৰহ

শ্ৰেণী:ফুল
শ্ৰেণী:অসমৰ উদ্ভিদ
গগৈ

**গগৈ** (ইংৰাজী ভাষা:Gogoi, ) হৈছে টাই-আহোমসকলৰ এটা বংশ বিভাজন তথা বৰ্তমানৰ এটা আহোম উপাধি। চুখ্ৰুংফাই টাই-আহোম বংশ স্পষ্ট কৰিবলৈ সাতঘৰীয়া টাই-আহোমক গগৈ আৰু গোহাঁই বুলি ভাগ কৰিছিল। গগৈ শব্দটো গোগৈ (𑜕𑜥𑜕𑜩𑜨 *Gu-Goi*) টাই-আহোম ভাষাৰ "আহোম বুৰঞ্জী"ত উল্লেখ কৰা‌ হৈছে ।

## বুৰঞ্জী
### গগৈ-গোহাঞি বিভাজন
চাওফা চ্যু-খ্ৰুং-ফাই টাই-আহোম বংশৰ চিন ৰাখিবলৈ সাতঘৰীয়া আহোমক ("সাত ঘৰ টাই-আহোম অভিজাত বংশক") **গোহাঞি** আৰু **গগৈ** নামৰ প্ৰধান দুটা ভাগত বিভক্ত কৰিছে। এই নিয়ম অনুসৰী গোহাঞিসকলক বাদ দি আন সকলো সাতঘৰীয়া আহোমৰ বংশধৰে গগৈ উপাধি ব্যৱহাৰ কৰিব লাগিব আৰু সাতঘৰৰ বাহিৰৰ আন কোনো আহোমে গগৈ উপাধি ব্যৱহাৰ কৰিব নোৱাৰিব। তিনিজন গোহাঁই ফৈদৰ বংশধৰ, বৰগোহাঞি, বুঢ়াগোহাঞি আৰু বৰ পাত্ৰ গোহাঞিয়ে কেৱল গোহাঞি উপাধি ব্যৱহাৰ কৰিব পাৰিব। 

### উপাধিলৈ উন্নীতকৰণ
১৮৯৩ চনৰ আহোম সভাত প্ৰস্তাৱ কৰি গগৈ উপাধিটো সকলোৱে লিখিব পৰা ব্যৱস্থা কৰি দিয়া হয়। যাৰ বাবে ইয়াৰ পৰৱৰ্তী সময়ছোৱাত আহোমৰ বিভিন্ন খেলৰ লোকসকলে গগৈটো উপাধি হিচাপে লিখিবলৈ আৰম্ভ কৰে। বিভিন্ন ফৈদৰ আহোম মানুহে গগৈক উপাধি হিচাপে ব্যৱহাৰ কৰে। কিছু বুৰঞ্জীবিদৰ মতে হাবুংৰ বলিয়া বুঢ়াগোহাঁইৰ বংশধৰ সকলে গগৈ উপাধি ব্যৱহাৰ কৰিছিল।

## উল্লেখযোগ্য গগৈ উপাধিৰ ব্যক্তি
গগৈ উপাধিৰ কেইজনমান উল্লেখযোগ্য ব্যক্তি হ'ল-
* তৰুণ গগৈ (অসমৰ প্ৰাক্তন মুখ্যমন্ত্ৰী)
* কেশৱ চন্দ্ৰ গগৈ (অসমৰ প্ৰাক্তন মুখ্যমন্ত্ৰী)
* ৰঞ্জন গগৈ (প্ৰাক্তন মুখ্য ন্যায়াধীশ)
* অখিল গগৈ (শিৱসাগৰ সমষ্টিৰ বিধায়ক,ৰাইজৰ দলৰ সভাপতি)
* পুলক গগৈ (চিত্ৰশিল্পী, চলচ্চিত্ৰ পৰিচালক তথা প্ৰযোজক)
* গৌৰৱ গগৈ (সাংসদ)
* লীলা গগৈ (বিশিষ্ট সাহিত্যিক, বুৰঞ্জীবিদ, গ্ৰন্থকাৰ, শিক্ষাবিদ অসম সাহিত্য সভাৰ সম্পাদক, উপ-সভাপতি)
* লুৰিন জ্যোতি গগৈ ( অসম জাতীয় পৰিষদৰ বৰ্তমানৰ সভাপতি,সদৌ অসম ছাত্ৰ সন্থাৰ প্ৰাক্তন সম্পাদক)

## লগতে চাওক
আহোম জনগোষ্ঠী

## তথ্যসূত্ৰ

## উৎস প্ৰসংগ
*Borboruah, Hiteswar (1997).  (in Assamese) (2nd ed.). Publication board of Assam.

শ্ৰেণী:আহোম ৰাজ্য
শ্ৰেণী:উপাধি
বিশ্ব পশু চিকিৎসা দিৱস

বিশ্ব পশু চিকিৎসা দিৱস প্ৰতি বছৰে এপ্ৰিলৰ শেষৰটো শনিবাৰে পালন কৰা হয়।২০০০চনত বিশ্ব পশু চিকিৎসা সংঘই এই দিৱসৰ আৰম্ভণি কৰিছিল আৰু ২০০১চনৰ পৰা পালন কৰা হৈছিল।এই দিৱসৰ মূল উদ্দেশ্য হৈছে পশু চিকিৎসা বৃত্তিটোক সমগ্ৰ বিশ্বত আগবঢ়াই নিয়াৰ লগতে পশুপালকসকলক বিভিন্ন বিষয়ত সজাগ কৰা।দিৱসৰ লগত সংগতি ৰাখি প্ৰতি বছৰে পশুপালনৰ লগত জড়িত বা জীৱ-জন্তুৰ হিতকাৰী হোৱাকৈ এটা বিষয়বস্তু নিৰ্ধাৰণ কৰা হয় আৰু সেই বিষয়বস্তুটো সকলোতে প্ৰচাৰ কৰা হয়।সেই দিনটোত পশু চিকিৎসা প্ৰতিষ্ঠান, পশু চিকিৎসা শিক্ষানুষ্ঠান, পশু চিকিৎসাৰ সৈতে জড়িত স্বেচ্ছাসেৱী সংগঠনসমূহে বিভিন্ন অনুষ্ঠানৰ আয়োজন কৰে।তদুপৰি বিশ্ব পশু চিকিৎসা সংঘৰ দ্বাৰা পশু চিকিৎসা ক্ষেত্ৰখনত নিৰলসভাৱে ব্ৰতী হৈ থকা ব্যক্তি বা সংগঠনক পুৰস্কৃত কৰা হয়

=তথ্য সংগ্ৰহ=

শ্ৰেণী:দিৱসসমূহ
বৰগোহাঞি

**বৰগোহাঞি** বা **চাও থাও লৌঙ** (ইংৰাজী ভাষা:Chao Thao Lung or Borgohain, আহোম ভাষা: 𑜌𑜧𑜨 𑜉𑜢𑜤𑜂𑜫 𑜏𑜤𑜂𑜫) আহোম সাম্ৰাজ্যৰ দ্বিতীয়জন পৰামৰ্শদাতা ৰাজমন্ত্ৰী। তেওঁক আহোম চাওফাই চাওফা হ’বৰ অযোগ্য সাতঘৰীয়া ফৈদৰ আহোম পৰিয়ালৰ পৰা নিৰ্বাচিত কৰিছিল। অন্যজন পৰামৰ্শদাতা ৰাজমন্ত্ৰী আছিল বুঢ়াগোহাঞি। পিছলৈ তেওঁলোকৰ উত্তৰপুৰুষসকলে ইয়াক এটা পদবী আৰু ফৈদ হিচাপে ব্যৱহাৰ কৰে। চাওলুং চুকাফাৰ দিনৰ পৰা এই পদবী তথা ফৈদ চলি আহিছে। চাও থাও লৌঙে দিখৌ নৈৰ দক্ষিণ অংশৰ পৰা কলিয়াবৰলৈকে চোৱাচিতা কৰিছিল। আজিকালি চাও থাও লৌঙৰ বংশধৰসকলে ফৈদৰ নামকে উপাধি হিচাপে ব্যৱহাৰ কৰা দেখা যায়। 

## চাও থাও লৌঙৰ তালিকা
* থাও মৌঙ কাং ঙান 
* তা-ফি-খুন 
* ত্যা-তান-বিন 
* ফ্ৰা-চেং-থাও-মৌঙ 
* কলি খাম 
* টন খাম থাও লৌঙ 
* খাম চ্যেন থাও লৌঙ
* খাম পেত থাও লৌঙ
* গুই মেলা থাও লৌঙ
* পিলিং থাও লৌঙ
* লেচাই থাও লৌঙ
* বান ৰোকিয়া থাও লৌঙ
* চেং মুন থাও লৌঙ
* লা লুক থাও লৌঙ
* জা বাং থাও লৌঙ
* মাদুৰিয়াল লাই থেপেনা থাও লৌঙ
* কামালকান্ত থাও লৌঙ
* হৰিনাথ থাও লৌঙ
* থানুনাথ থাও লৌঙ
* দিহিঙ্গীয়া খাম চ্যাং থাও লৌঙ
* খাম চেং থাও লৌঙ
* নুমলী থাও লৌঙ
* মাদুৰিয়াল বৰজনা থাও লৌঙ
* বাইলুং থাও লৌঙ
* মাদুৰিয়াল বিষ্ণুনাৰায়ণ থাও লৌঙ
* মাদুৰিয়াল নিৰ্ভয়নাৰায়ণ থাও লৌঙ
* গঙ্গাৰাম থাও লৌঙ
* নৰহৰি থাও লৌঙ

## তথ্য সংগ্ৰহ

* Gait, Edward (1905) *History of Assam*, Calcutta


শ্ৰেণী:আহোম ৰাজ্য
শ্ৰেণী:উপাধি
চীনা গোলাপ

***ৰ’জা চাইনেন্‌ছিছ*** , ইংৰাজীত সাধাৰণতে **চাইনা ৰ’জ** বা **চাইনিজ ৰ’জ** নামেৰে পৰিচিত। ই *ৰ’জা* বা *[[গোলাপ]]* গণৰ অন্তৰ্গত এবিধ সপুষ্পক উদ্ভিদ। ই দক্ষিণ পশ্চিম চীনৰ এক থলুৱা উদ্ভিদ। আলংকাৰিক উদ্ভিদ হিচাপে ইয়াৰ খেতি কৰা হয়।

ই এবিধ গুল্মজাতীয় উদ্ভিদ। উচ্চতা প্ৰায় ১–২ মিটাৰ। ফুলৰ পাঁচটা পাহি থাকে।

## তথ্য সংগ্ৰহ

শ্ৰেণী:ফুল
শ্ৰেণী:অসমৰ উদ্ভিদ
চৈয়দ আকবৰুদ্দিন

**চৈয়দ আকবৰুদ্দিন** () এগৰাকী ভাৰতীয় বৈদেশিক সেৱাৰ বিষয়া আৰু পূৰ্বৰ ৰাষ্ট্ৰসংঘলৈ ভাৰতৰ স্থায়ী প্ৰতিনিধি। ১ জানুৱাৰী ২০১৭ৰ পৰা ১৯ মে' ২০২০ লৈ তেওঁ এই পদত অধিষ্ঠিত হৈ আছিল।

## ব্যক্তিগত জীৱন
চৈয়দ আকবৰুদ্দিনে বেগমপেটত অৱস্থিত হায়দৰাবাদ পাব্লিক স্কুলত শিক্ষা গ্ৰহণ কৰিছিল। তেওঁৰ পিতৃ এছ. বাচিৰুদ্দিন অচমানিয়া বিশ্ববিদ্যালয়ৰ সাংবাদিকতা আৰু গণসংযোগ বিভাগৰ মুৰব্বী অধ্যাপক আছিল। পিছলৈ তেওঁ কাটাৰ দেশৰ ভাৰতীয় ৰাষ্ট্ৰদূত হিচাপে কাৰ্যনিৰ্বাহ কৰিছিল। ইয়াৰ লগতে তেওঁ ড॰ বি. আৰ. আম্বেদকাৰ মুক্ত বিশ্ববিদ্যালয়ৰ উপাচাৰ্য আৰু পুনেত অৱস্থিত ভাৰতৰ ফিল্ম আৰু টেলিভিছন প্ৰতিষ্ঠানৰ গৱেষণা উইংৰ সঞ্চালক আছিল। চৈয়দ আকবৰুদ্দিনৰ মাতৃ ড॰ জেবা বাচিৰুদ্দিন শ্ৰী সত্য সাই বিশ্ববিদ্যালয়ৰ ইংৰাজী বিভাগৰ সদস্য আছিল।

## কৰ্মজীৱন
চৈয়দ আকবৰুদ্দিন ১৯৮৬ বৰ্ষৰ প্ৰশাসনিক বিষয়া। তেওঁ ভিয়েনাত অৱস্থিত আন্তৰ্জাতিক আণৱিক শক্তি সংস্থাত চাৰি বছৰৰ বাবে কাৰ্য নিৰ্বাহ কৰিছিল আৰু ২০১১ চনত তেওঁ ভাৰতলৈ ঘূৰি আহে। তেওঁক পশ্চিম এছিয়াৰ বিশেষজ্ঞ হিচাপে গণ্য কৰা হয়। এই অঞ্চলত তেওঁ কেইবাবছৰ বিভিন্ন পদবীত কাৰ্যনিৰ্বাহ কৰিছিল। তাৰে ভিতৰত উল্লেখযোগ্য হল ২০০০ চনৰ পৰা ২০০৪ চনলৈ চৌদি আৰৱৰ জেদ্দাহৰ কঞ্চুল জেনেৰেল। তেওঁ ২০০৪ চনৰ পৰা ২০০৫ চনলৈ ভাৰতৰ বিদেশ সচিবৰ কাৰ্যালয়ৰ সঞ্চালক আছিল।

চৈয়দ আকবৰুদ্দি ২০১২ চনৰ জানুৱাৰী মাহৰ পৰা ২০১৫ চনৰ এপ্ৰিল মাহলৈ ভাৰতৰ বিদেশ মন্ত্ৰণালয়ৰ চৰকাৰী প্ৰবক্তা আছিল। তেওঁ বিদেশ মন্ত্ৰণালয়ৰ বৈদেশিক প্ৰচাৰ আৰু ৰাজহুৱা কূটনীতি বিভাগৰ মুৰব্বী আছিল। ইয়াৰ লগতে তেওঁ ২০১৫ চনৰ অক্টোবৰ মাহত অনুষ্ঠিত হোৱা ভাৰত-আফ্ৰিকা সমাৱেশৰ মুখ্য উদ্যোক্তা আছিল। পিছলৈ তেওঁ ২০১৫ চনৰ এপ্ৰিল মাহৰ পৰা ছেপ্টেম্বৰ মাহলৈ বিদেশ মন্ত্ৰালয়ৰ অতিৰিক্ত সচিব হিচাপে কাৰ্যনিৰ্বাহ কৰিছিল। ২০১৫ চনৰ নৱেম্বৰ মাহত তেওঁ ৰাষ্ট্ৰসংঘলৈ ভাৰতৰ স্থায়ী প্ৰতিনিধি হিচাপে নিযুক্তি লাভ কৰে।

## তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় কূটনীতিবিদ
শ্ৰেণী:ভাৰতীয় প্ৰশাসনিক সেৱাৰ বিষয়া
নেচনেল ডেম'ক্ৰেটিক ফ্ৰণ্ট অৱ বড়োলেণ্ড

**এনডিএফবি** বা **নেচনেল ডেম'ক্ৰেটিক ফ্ৰণ্ট অৱ বড়োলেণ্ড** হৈছে এটা সশস্ত্ৰ বিচ্ছিন্নতাবাদী সংগঠন যিয়ে বড়োসকলৰ বাবে এখন সাৰ্বভৌম বড়োলেণ্ডৰ পোষকতা কৰে। এই সংগঠনটো ভাৰত চৰকাৰে এক সন্ত্ৰাসবাদী সংগঠন বুলি ঘোষণা কৰিছে।

১৯৮৬ চনত গঠন হোৱা বড়ো ছিকিউৰিটি ফ'ৰ্চ নামৰ সংগঠনটোৱে পিছলৈ এনডিএফবি নাম লৈছিল। ১৯৯৪ চনত ভাৰত চৰকাৰ আৰু আবছু-বিপিএচিৰ মাজত মাজত হোৱা বড়ো চুক্তিৰ বিৰোধিতা কৰাৰ পিছত সংগঠনটোৱে নতুন নাম লৈছিল। এই সংগঠনটোৱে অসমত অনা-বড়ো আৰু সৈন্য-আৰক্ষীক লক্ষ্য কৰি কেইবাটাও আক্ৰমণ সংঘটিত কৰিছে। আদিবাসী কোব্ৰা ফ'ৰ্চৰ সৈতে সংঘৰ্ষ থকা হেতুকে এই এনডিএফবিয়ে চান্থাল, মুণ্ডা আৰু ওৰাও আদিবাসীসকলৰ ওপৰত কেইবাটাও আক্ৰমণ সংঘটিত কৰিছে। ১৯৯৬ চনত অসম বিধানসভা নিৰ্বাচনৰ সময়ত সংঘটিত হোৱা বড়ো-আদিবাসী সাম্প্ৰদায়িক সংঘৰ্ষৰ সময়ত এনডিএফবিয়ে আদিবাসীসকলৰ ওপৰত হোৱা আক্ৰমণৰ কাণ্ডত জড়িত আছিল। তাৰেই প্ৰত্যুত্তৰ দিবলৈ আদিবাসী কোব্ৰা ফ'ৰ্চৰ জন্ম হৈছিল। ১৯৯৬ চনৰ পিছত এনডিএফবিয়ে বড়ো লিবাৰেচন টাইগাৰ ফ'ৰ্চৰ সৈতে সংঘৰ্ষত লিপ্ত হৈছিল। বড়ো লিবাৰেচন টাইগাৰ ফ'ৰ্চে ২০০৩ চনত চৰকাৰৰ ওচৰত আত্মসমৰ্পণ কৰে। ২০০০ চনৰ পৰা এনডিএফবিয়ে বাংলাদেশী অনুপ্ৰৱেশকাৰীক আক্ৰমণৰ লক্ষ্য কৰি লৈছে।

১৯৯০ চনত এনডিএফবিয়ে অসম-ভূটান সীমান্তত বাৰটা শিবিৰ স্থাপন কৰে। কিন্তু অপাৰেচন অল ক্লিয়াৰৰ সময়ত বিস্তৰ ক্ষয়-ক্ষতিৰ সন্মুখীন হোৱাত এনডিএফবিয়ে ২০০৫ চনৰ মে'ত ভাৰত চৰকাৰৰ সৈতে যুদ্ধ বিৰতি স্থাপন কৰে। ইয়াৰ পিছত এনডিএফবি দুটা ভাগত বিভাজন হৈ আলোচনাপন্থী আৰু আলোচনাবিৰোধী নামৰ দুটা ভাগত বিভক্ত হয়। ২০১২ চনত আলোচনাবিৰোধী গোটৰ সভাপতিৰ গ্ৰেপ্তাৰ হোৱাৰ পিছত আলোচনাবিৰোধী গোটতো আকৌ ভাগ হৈ আই কে সংবিজিতৰ নেতৃত্বত এটা নতুন গোটৰ সৃষ্টি হয় আৰু এই গোটটোৱে নিজৰ সন্ত্ৰাসমূলক কাৰ্যকলাপ চলাই যায়।

২০১৫ চনৰ ১৪ আৰু ১৫ এপ্ৰিলত সংগঠনটোৰ সাধাৰণ পৰিষদে সংবিজিতৰ দ্বাৰা পৰিচালিত দলটো ভংগ কৰি স্বাধীন আৰু সাৰ্বভৌম বড়োলেণ্ডৰ হকে সংগ্ৰাম চলাই যাবলৈ এখন নতুন জাতীয় পৰিষদ গঠন কৰে।

## উদ্দেশ্য
বড়ো অধ্যুষিত অঞ্চলৰ অনুন্নয়ন আৰু অবৈধ অনুপ্ৰৱেশৰ সমস্যাৰ বাবেই এই সংগঠনটোৰ জন্ম হৈছিল। যাৰ বাবে তেওঁলোকে ভাৰতৰ পৰা বিচ্ছিন্ন হৈ সাৰ্বভৌম বড়োলেণ্ডৰ বাবে সংগ্ৰাম কৰিছিল। ১৯৯৮ চনৰ ১০ মাৰ্চত গ্ৰহণ কৰা এনডিএফবি সংবিধানত তলৰ উদ্দেশ্যসমূহ তালিকাভূক্ত কৰা হৈছিল:

* ভাৰতৰ অধীনৰ পৰা বড়োলেণ্ড উদ্ধাৰ কৰিব
* উপনিৱেশিক দমনকামিতাৰ পৰা বড়োলেণ্ডৰ মুক্তি
* স্বাধীনতা, সমতা আৰু ভ্ৰাতৃত্ববোধক উদগনি দি এখন গণতান্ত্ৰিক, সামাজিক ৰাষ্ট্ৰ প্ৰতিষ্ঠা কৰা
* বড়োলেণ্ডৰ অখণ্ডতা আৰু সাৰ্বভৌমত্ব ৰক্ষা কৰা

## তথ্য সংগ্ৰহ

শ্ৰেণী:অসমৰ সংগঠন
শ্ৰেণী:নিষিদ্ধ ঘোষিত সংগঠন
শ্ৰেণী:বড়ো জনগোষ্ঠী
বিশ্ব হাঁহি দিৱস

**বিশ্ব হাঁহি দিৱস** প্ৰতিবছৰে মে' মাহৰ প্ৰথম দেওবাৰে পালন কৰা হয়। ১৯৯৮ চনৰ ১০ মে' তাৰিখে মুম্বাইত পোনপ্ৰথম বাৰৰ বাবে বিশ্বব্যাপী হাস্য যোগ আন্দোলনৰ প্ৰতিষ্ঠাপক ড° মদন কাটাৰীয়ায়ে এই দিৱস উদযাপন কৰিছিল। ফেচিয়েল ফিডবেক হাইপ’থেচিছ'ৰ দ্বাৰা তেওঁ অনুপ্ৰাণিত হৈ *লাফটাৰ যোগ* বা *হাস্য যোগ* আন্দোলন আৰম্ভ কৰিছিল। ফেচিয়েল ফিডবেক হাইপ’থেচিছ'ৰ ধাৰণা অনুসৰি মানুহ এজনৰ মুখৰ অভিব্যক্তিয়ে তেওঁৰ আবেগক প্ৰভাৱিত কৰিব পাৰে। বিশ্ব হাঁহি দিৱসৰ উদ্দেশ্য হৈছে হাঁহিৰ জৰিয়তে ভাতৃত্ব আৰু বন্ধুত্বৰ বিশ্বজনীন সজাগতা সৃষ্টি কৰা। এই দিৱসটো সাধাৰণতে ৰাজহুৱা স্থানত হঁহাৰ উদ্দেশ্যে মানুহ একত্ৰিত হৈ পালন কৰে। 

বৰ্তমান গোটেই বিশ্বতে এই দিৱস পালন কৰা হয়।
## ইতিহাস
১৯৯৮ চনত ভাৰতৰ মুম্বাই চহৰত ডাঃ মদন কটাৰিয়াই বিশ্ব হাস্য দিৱসৰ পাতনি মেলিছিল। ফেচিয়েল ফিডবেক হাইপ’থেচিছ'ৰ দ্বাৰা তেওঁ অনুপ্ৰাণিত হৈ “লাফটাৰ যোগ” আন্দোলন আৰম্ভ কৰিছিল। ফেচিয়েল ফিডবেক হাইপ’থেচিছ'ৰ ধাৰণা অনুসৰি মানুহ এজনৰ মুখৰ অভিব্যক্তিয়ে তেওঁৰ আবেগক প্ৰভাৱিত কৰিব পাৰে। বৰ্তমান গোটেই বিশ্বৰ ১০৫খন দেশৰ লাফিং ক্লাৱে লাফটাৰ যোগ আন্দোলনৰ লগত জড়িত। 
## উদযাপন
বিশ্ব হাস্য দিৱস উদযাপন সাধাৰণ নিয়ম অনুসৰি উক্ত দিনটোত লাফটাৰ ক্লাৱৰ সদস্যসকলে পৰিয়াল আৰু বন্ধু-বান্ধৱৰ সৈতে চহৰৰ কোনো এক গুৰুত্বপূৰ্ণ স্থান যেনে ৰাজহুৱা উদ্যান অথবা প্ৰেক্ষাগৃহ আদিত লগ হৈ একেলগে হাঁহে। সেইদিনা তেওঁলোকে বিশ্বশান্তিৰ বাবে প্ৰাৰ্থনা কৰে আৰু ডাঃ কটাৰিয়াৰ বাৰ্তা পঢ়ে। 
## তথ্য উৎস

## বাহ্যিক সংযোগ
* বিশ্ব হাঁহি দিৱসৰ ওপৰত প্ৰবন্ধ 
* বিশ্ব হাঁহি দিৱসৰ চৰকাৰী ৱেবচাইট

শ্ৰেণী:দিৱসসমূহ
ফুকন

**ফুকন** বা **ফু-কন** (আহোম ভাষা: 𑜇𑜥:𑜀𑜨𑜃𑜫:, *Phu Kan*) আছিল আহোম ৰাজ্যৰ আহোম সেনাবাহিনীৰ পাইক কৰ্মচাৰী। ফুকনৰ বংশধৰ সকলে ইয়াক এটা উপাধি হিচাপে ব্যৱহাৰ কৰে, এয়া মূলতঃ আহোম জনগোষ্ঠী বা আহোম সৈন্যবাহিনীত কাম কৰা চুতীয়া, কলিতা, ব্ৰাহ্মণ আদি সম্প্ৰদায়ৰ বংশধৰ সকলে প্ৰয়োগ কৰে।

## প্ৰকাৰ
ফুকন সমুহ ১৭ প্ৰকাৰৰ আছিল, সেয়া হ'ল:
# ফু-কন খাৰি 
# ফু-কন খু আঙ 
# ফু-কন খে'
# ফু-কন টোণ ৰুং দাম
# ফু-কন ফা কুট 
# ফু-কন ফু ছন ঙীন 
# ফু-কন বাও 
# ফু-কন বাই লুং 
# ফু-কন মাও 
# ফু-কন মা মু
# ফু-কন ম ছাই 
# ফু-কন যাম চু 
# ফু-কন ৰু 
# ফু-কন ৰাই ডাঙ
# ফু-কন লুঙ 
# ফু-কন ছি ৰিঙ
# ফু-কন দ'য় 

## লেখত লবলগীয়া ফুকনসকল
* আনন্দৰাম ঢেকিয়াল ফুকন (১৮২৯-১৮৫৯), অৰুণোদই যুগৰ এজন বিখ্যাত সাহিত্যিক 
* অনুপ ফুকন, ভাৰতীয় ৰাজনীতিবিদ 
* বিজু ফুকন, অসমীয়া চিনেমাৰ বিখ্যাত অভিনেতা
* মহেন্দ্ৰ নাথ ডেকা ফুকন (১৯০৩-১৯৭৪), শিল্পী, কবি, সাংবাদিক 
* মিত্ৰা ফুকন, ইংৰাজী লেখিকা

* নীলমণি ফুকন ( ১৯৩৩ — ১৯ জানুৱাৰী, ২০২৩) অসমীয়া ভাষাৰ কবি, সাহিত্যিক, কলা-সমালোচক আৰু অধ্যাপক। জ্ঞানপীঠ বঁটা বিজয়ী।

## লগতে চাওক
* আহোম সৈন্যবাহিনী
* পাইক প্ৰথা

## তথ্য সংগ্ৰহ

শ্ৰেণী:উপাধি
শ্ৰেণী:আহোম ৰাজ্য
তুংখঙিয়া

**তুংখঙিয়া ** বা **তিংখঙিয়া ফৈদ**(ইংৰাজী ভাষা:Ting Khang Clan or Tungkhangiya ) আছিল আহোম ৰাজবংশৰ এটি শাখা। এই বংশৰ চাওফাই 1681 ৰ পৰা আৰম্ভ কৰি ন শতিকাৰ আৰম্ভণি লৈকে  আহোম ৰাজ্যত শাসন কৰিছিল। তিংখং ঠাইখনৰ পৰা তুংখঙিয়া শব্দটো সৃষ্টি হৈছে বুলি জনা যায় ।

## লগতে চাওক
আহোম ৰাজবংশ
## তথ্য সংগ্ৰহ

* 

শ্ৰেণী:আহোম ৰাজ্য
শিয়ালকাঁটা

***শিয়ালকাঁটা*** বা ***Argemone mexicana*** (**মেক্সিক'ৰ আফু**, **Mexican prickly poppy**, **flowering thistle**, **cardo** বা **cardosanto**) আফুৰ এক প্ৰজাতি। প্ৰথমে মেক্সিক'ত পোৱা এই গছ এতিয়া গোটেই বিশ্বতে বিয়পি পৰিছে। ই প্ৰখৰ খৰাং আৰু বেয়া মাটি সহ্য কৰিব পাৰে। ইয়াৰ পৰা উজ্জ্বল হালধীয়া ৰঙৰ তৰুক্ষীৰ ওলায়। গছ-বন খাই ফুৰা জন্তুৰ বাবে ই বিষস্বৰূপ। কিন্তু মেক্সিক'ৰ কোনো অঞ্চল, পশ্চিম আমেৰিকাৰ স্থানীয় লোক আৰু ভাৰতৰো বহু লোকে ইয়াক দৰব হিচাপে ব্যৱহাৰ কৰে। শিয়ালকঁটাৰ ফুল মাৰ্চ মাহমানত বেছিকৈ ফুলে আৰু সেই সময়ছোৱাত ভাৰতৰ বহু প্ৰান্তত হোৱা হোলিকা দহন উৎসৱত মানুহে এই ফুলেৰে পূজা কৰে।

## ৰাসায়নিক উপাদান
*শিয়ালকাঁটাৰ* গুটিত ২২&ndash;৩৬% লৈকে শেঁতা হালধীয়া বৰণৰ খোৱাৰ অনুপযোগী *argemone oil* নামৰ তেল থাকে য'ত বিষাক্ত এল্‌কালয়ড sanguinarine আৰু dihydrosanguinarine পোৱা যায়।

শিয়ালকাঁটাৰ গছৰ পৰা আন চাৰিবিধ এল্‌কালয়ড dehydrocorydalmine, jatrorrhizine, columbamine, আৰু oxyberberine নিষ্কাষণ কৰা হৈছে।

গছজোপাৰ ফল কাটিলে berberine আৰু protopine থকা তৰুক্ষীৰ ওলায়।

## বিষপ্ৰভাৱ
এই গছৰ গুটিবোৰ দেখাত প্ৰায় সৰিয়হৰ গুটিৰ দৰে। সেইবাবে শিয়ালকাঁটা গুটিৰে সৰিয়হ ভেজাল কৰাৰ ফলত ই বিষাক্ত হৈ পৰে। ভাৰত, ফিজি দক্ষিণ আফ্ৰিকা আৰু অন্যান্য দেশত শিয়ালকাঁটাৰ বিষপ্ৰভাৱৰ ঘটনা ঘটিছে। ১৯৯৮ চনত ভাৰতত ই Epidemic dropsy নামেৰে মহামাৰীৰ ৰূপ লৈছিল। এই ৰোগত ৰোগীৰ ভৰি দুখন বৰকৈ ফুলি উঠে। মিঠাতেলত শিয়ালকাঁটা তেলৰ ১% ভেজাল থাকিলেও ৰোগৰ সৃষ্টি হয়। ভাৰতত পৰিমাণ বঢ়াবলৈ শিয়ালকাঁটাৰ তেলত সূৰ্যমুখী তেল আৰু তিলৰ তেল যোগ কৰা হয়, কিন্তু এই কামে স্বাস্থ্য হানি কৰে। ফলত বহু তেলৰ ব্ৰেণ্ডে আজিকালি "no argemone oil" বুলি লিখি দিয়ে।

## পৰম্পৰাগত ঔষধ
300px|thumb|right|শিয়ালকাঁটাৰ ফল
মেক্সিক'ৰ ছন'ৰা প্ৰদেশৰ ছেৰি লোকসকলে গোটেই গছজোপা কেঁচাকৈ বা শুকুৱাই ব্যৱহাৰ কৰে। ই বৃক্কৰ বিষ কমায়, ছিগা গৰ্ভফুল বাহিৰ কৰে আৰু সন্তান জন্মৰ পাছত শৰীৰ শুদ্ধ কৰে বুলি বিশ্বাস কৰা হয়।

স্পেনীয় লোকসকল ছন'ৰা আহোঁতে তেওঁলোকে এই গছক ঔষধৰ তালিকাত অন্তৰ্ভুক্ত কৰে। ইয়াৰ গুটিবোৰ শৌচ ঢিলা কৰিলৈ ব্যৱহৃত হৈছিল।

মালিৰ পৰম্পৰাগত বৈদ্যই *শিয়ালকাঁটা* চাহ মেলেৰিয়াৰ চিকিৎসাৰ বাবে ব্যৱহাৰ কৰে। এই ব্যৱহাৰ জটিলতা নথকা মেলেৰিয়াৰ চিকিৎসাৰ ক্ষেত্ৰত অধ্যয়ন কৰা হৈছে। এটা অধ্যয়নৰ ৭৩% ৰোগীয়ে লক্ষণ ভাল পাইছিল, কিন্তু সৰহভাগৰে তেজৰ পৰা পৰজীৱী আঁতৰ হোৱা নাছিল। আন এক অধ্যয়নে প্ৰকাশ কৰে যে গ্ৰাম্যাঞ্চলত মেলেৰিয়াৰ আধুনিক চিকিৎসা পোৱাত পলম হ'লে *শিয়ালকাঁটা* ফাষ্ট-এইড হিচাপে ব্যৱহাৰ কৰিব পাৰি।

ভাৰতৰ তামিলনাডু এই গছৰ ফুল গোটেই ৰাতি পানীত ডুবাই সেই পানী চকুৰ ৰোগৰ চিকিৎসাত ব্যৱহাৰ কৰা হয়। ইয়াৰ লগতে ছালৰ ৰোগ, হাওঁফাওঁৰ ৰোগ, দাঁতৰ ৰোগ আদিতো ইয়াৰ ব্যৱহাৰ কৰা হয়।

## তথ্যসূত্ৰ

শ্ৰেণী:গুল্ম
হিম’গ্ল’বিন

thumb
**হিম’গ্ল’বিন** (Hemoglobin) তেজৰ লোহিত কণিকাত থকা এবিধ প্ৰ’টিন যি তেজৰ ৰং ৰঙা কৰে। এই প্ৰ’টিনে হাঁওফাঁওৰ পৰা দেহৰ বাকীবোৰ অংশলৈ অক্সিজেন কঢ়িয়াই নিয়ে।

## গঠন
হিম’গ্ল’বিনৰ প্ৰ’টিন অংশ দুডাল এমিন’ এছিডৰ শিকলিৰে গঠিত- আলফা আৰু বিটা। এই শিকলি দুডালৰ নিৰ্দিষ্ট সংখ্যক এমিন’ এছিড নিৰ্দিষ্ট ক্ৰমত সজ্জিত হৈ থাকে।

## প্ৰকাৰ
হিম’গ্ল’বিনৰ প্ৰকাৰ জিনৰ দ্বাৰা নিয়ন্ত্ৰিত হয় আৰু পিতৃপুৰুষৰ পৰা সন্তানলৈ আহে। প্ৰায়বোৰ লোকৰ হিম’গ্লবিন ’এ’ প্ৰকাৰৰ। সেয়ে ইয়াক প্ৰাপ্তবয়স্ক বা স্বাভাৱিক হিম’গ্ল’বিন বুলি কোৱা হয়। ’এ’ প্ৰকাৰ হিম’গ্ল’বিন থাকিলে ৰক্তকণিকাবোৰ মিহি, ঘূৰণীয়া আৰু দুয়োফালে অৱতল আকৃতিৰ হয়। এই নমনীয় আকৃতিয়ে ৰক্তনলীকাৰ মাজেদি সহজে অক্সিজেন প্ৰবাহত সহায় কৰে। ’ই; প্ৰকাৰৰ হিম’গ্ল’বিন সৰু, ভংগুৰ আৰু অক্সিজেন বহন ক্ষমতা কম হয়।

## জিনগত নিয়ন্ত্ৰণ
স্বাভাৱিক হিম’গ্ল’বিন প্ৰ’টিনৰ আলফা আৰু বিটা শিকলিৰ নিৰ্দিষ্ট সংখ্যা আৰু ক্ৰম **Hb***a* জিনে নিয়ন্ত্ৰণ কৰে। তেনেদৰে ’ই’ প্ৰকাৰৰ হিম’গ্ল’বিনৰ শিকলিৰ সংখ্যা নিয়ন্ত্ৰণ কৰে **Hb***a* জিনৰে এটা উৎপৰিৱৰ্ত্তিত ৰূপ **Hgb** জিনে। এই জিনত বিটা শিকলিৰ ২৬ নং অৱস্থানত থকা এমিন’ এছিড গ্লুটামিক এছিড লাইছিনলৈ ৰূপান্তৰিত হয়। ফলত এই হিম’গ্লবিন ত্ৰুটিপূৰ্ণ হয়। ইয়াৰ ফলত হিম’গ্ল’বিন ই ৰোগ দেখা দিয়ে।

## হিম’গ্ল’বিন বিসংগতিজনিত ৰোগ
* হিম’গ্ল’বিন ’ই’ ৰোগ
* হিম’গ্ল’বিন ছিকল ’ই’ ৰোগ
* হিম’গ্ল’বিন ’ই বি’ থেলাছেমিয়া ৰোগ

## তথ্যউৎস

শ্ৰেণী:জৈৱ যৌগ
খেউন ৰৌণ মাই ক্ব

**খেউন ৰৌণ মাই ক্ব**'() বা চিঙ্গাড়ীঘৰুথা হ'ল মধ্যযুগীয় অসমত ৰাজত্বকাৰী আহোম ৰাজ্যৰ চাওফাৰ ঐতিহাসিক ৰাজ্যভিষেক অনুষ্ঠান। আহোম শাসনৰ সময়ত এই অনুষ্ঠানে বিশেষ ৰাজকীয় মৰ্য্যাদা লাভ কৰিছিল সেইসময়ত আহোম ৰাজকুমাৰে এই অনুষ্ঠান অবিহনে ৰাজকীয়ভাবে মৰ্যাদা লাভ নকৰিছিল সেয়ে প্ৰতিজন চাওফাই এই প্ৰথাটোৰ মাজেৰেহে শাসন ভাৰ গ্ৰহণ কৰিছিল। কিন্তু অনুষ্ঠানটি বহুত ব্যয়বহুল আছিল আৰু সেইবাবে এই অনুষ্ঠান কৰাত যথেষ্ট সময়ৰ প্ৰয়োজন হৈছিল আৰু দেশত আৰ্থিক সংকটত এই অনুষ্ঠান আনকি স্থগিত ৰাখিব লগাও হৈছিল। 
## উৎস
"খেউন ৰৌণ মাই ক্ব" অনুষ্ঠানটি প্ৰথমে আহোম চাওফা চুদাংফা দ্বাৰা অনুষ্ঠিত কৰা হয়,। চুদাংফা 1397 খ্ৰীষ্টাব্দত চাওফা হয়। তেওঁ ৰাজধানী চৰাইদেউৰ পৰা চৰগুবালৈ সলাই। নতুন ৰাজধানীত চাওফা চুদাংফাই উৎসব অনুষ্ঠিত কৰিছিল এই প্ৰথা আহোমসকলৰ পূৰ্বপুৰুষ দেবতা ফুৰা লেংডনৰ আদেশ মতে পালন কৰি অহা হয়। আৰু সেইসময়ৰ পৰাই প্ৰতিজন চাওফাই এই অনুষ্ঠানটো পালন কৰি আহিছে। এই অনুষ্ঠানটি ত চাওফাসকলে চিঙ্গাড়ী গছৰ কাঠাম তৈয়াৰ কৰি তাতে অনুষ্ঠিত কৰিছিল সেয়ে ইয়াক *চিঙ্গাড়ীঘৰুথা * বুলা হয়। প্ৰায়বোৰ আহোম চাওফাই চৰাইদেউত এই অনুষ্ঠান ভাগ কৰিছিল কাৰণ চাওলুং জনাই স্থায়ী ৰাজধানী তাতে পাতিছিল। 

## পদ্ধতি
এই অনুষ্ঠান ভাগি আহোমসকলৰ পৰম্পৰাগত আহোম ধৰ্মৰ পূজাৰী সকলে আগ ধৰে আৰু উপযুক্ত দিন বাৰ মঙল চায়। অনুষ্ঠান ভাগি অনুষ্ঠিত কৰা দিনা এটা মতা হাতীত চোমফাক পিন্ধি চাওঁফাই উঠিলৈ জ্যেষ্ঠ ৰাণী আই কুঁৱৰীক মাইকী হাতী এজনীত উঠাই চৰাইদেও অভিমুখে ৰাওনা হয়। তাৰ পাছত ৰাজ দম্পতী হাল পাটঘৰত উপস্থিত হৈ মলুঙ সকলৰ দ্বাৰা ঙি পুলকৰ পবিত্ৰ পানী ছটিয়াই। কিছু আহোম পুথিৰ মতে সেই মলুঙ দুজন একে বংশৰে যাক এই কামৰ বাবে ৰাখি থোৱা হৈছিল। পানীখিনি ছটিওৱা পাছত মলুঙ কেইজনক সোণ ৰূপৰ বহু দামী উপহাৰ দিয়া হৈছিল। তাৰ পিছত কিছু সময় ৰাজধানীৰ পৰা আঁতৰি আছিল যাতে কোনো অসূয়া অমংগল বোৰ তাতে থাকি যায়।

## লগতে চাওক
* আহোম
## তথ্য সংগ্ৰহ

শ্ৰেণী:আহোম ৰাজ্য
ৰেৱতী ফুল

**ৰেৱতী ফুল**  হৈছে Fabaceae পৰিয়ালৰ অন্তৰ্গত এবিধ সপুষ্পক উদ্ভিদ। ইয়াক ইংৰাজীত ‘ৰেড কেচিয়া’ (Red cassia), ‘ৰক্সবাৰ্ঘছ কেছিয়া’ (Roxburgh's cassia), আৰু ‘চাইক্লন ছেন্না’ (Ceylon senna)
বোলি কয়। ই দক্ষিণপূৱ এছিয়া আৰু ভাৰত উপমহাদেশৰ থলুৱা উদ্ভিদ। ইয়াক সমগ্ৰ দক্ষিণ ভাৰত আৰু শ্ৰীলংকাত পোৱা যায়।

ইয়াৰ লেটিন বৈজ্ঞানিক পদাংশ *roxburghii*য়ে স্কটীয় উদ্ভিদবিদ উইলিয়াম ৰক্সবাৰ্ঘক বুজায়।

## বিৱৰণ
ৰেৱতী এজোপা মধ্যম আকাৰৰ গছ, প্ৰায়  ওখ গছজোপাৰ ডাল-পাত বহলকৈ মেলখোৱা ধৰণৰ। 
পাতবোৰ গুলপীয়া বা কমলাৰঙৰ থুপি থুপি  দীঘল, তিনিৰ পৰা পাঁচযোৰা উপ-পত্ৰথকা ঠাৰিযুক্ত, প্ৰত্যেক উপ-পত্ৰ  দীঘল  বহল। ফুলৰ পাহিবোৰ  বহল আৰু ৰঙাৰ পৰা গুলপীয়া ৰঙৰ। ফল দীঘল, গোটা, চিৰা চিৰাকৈ লাগে।

## চিত্ৰ সম্ভাৰ

File:Red Cassia18.JPG|ফুল
File:Cassia roxburghii (Red Cassia) in Hyderabad W IMG 8230.jpg
File:Cassia roxburghii (Red Cassia) at HSL Wetland Eco Region 02.JPG
File:Red Cassia12.JPG|পাত
File:Red Cassia14.JPG


## তথ্য সংগ্ৰহ

*Anthraquinone glycosides from Cassia roxburghii and evaluation of its free radical scavenging activity
*Itis.org
*[Cassia roxburghii seeds protect Liver against Toxic effects of Ethanol and Carbontetrachloride in rats](http://sphinxsai.com/pdf/jpt_ap_ju_09/pt=30%20%20arul%20kumaran%20(273-276).pdf)

শ্ৰেণী:ফুল
শ্ৰেণী:অসমৰ উদ্ভিদ
জুহি ফুল

**জুহি ফুল**  হৈছে অ’লেচিয়া পৰিয়ালৰ অন্তৰ্গত জেছ্‌মিনৰ এটা প্ৰজাতি। ইয়াক ভাৰত, নেপাল, শ্ৰীলংকা, ভুটান আৰু আন্দামান দ্বীপপুঞ্জত পোৱা যায়।
ইয়াৰ ফুলত থকা অতি দৰকাৰী তেলৰ বাবে ভাৰত আৰু থাইলেণ্ডত ইয়াৰ ব্যৱসায়িকভাৱে কৃষি কৰা হয়। ভাৰতত ইয়াক সৌন্দৰ্য বৰ্দ্ধন আৰু উৎসৱত ব্যৱহাৰ কৰা হয়। বাংলা আৰু মাৰাঠী ভাষাত ইয়াক "জুই" (JUI/जुई), ওড়িয়াত যুই  (ଯୁଇ) আৰু হিন্দীত জূহী (जूही) বুলি কোৱা হয়।

## নামকৰণ
'জেছ্‌মিনাম (Jasminum)' শব্দটো আৰবি শব্দ ‘য়াছমিন (yasemin)’ শব্দৰ লেটিন ৰূপ, যাৰ অৰ্থ হৈছে মিঠা গন্ধযুক্ত উদ্ভিদ।

## তথ্য সংগ্ৰহ

শ্ৰেণী:ফুল
শ্ৰেণী:অসমৰ উদ্ভিদ
কঁঠাল

কঁঠাল (**jackfruit;** *Artocarpus heterophyllus*) ম’ৰেচি (Moraceae) পৰিয়ালৰ এজোপা চিৰসেউজীয়া গছ৷ কঁঠালৰ প্ৰকৃত ভৌগোলিক বিস্তাৰ জনা হোৱা নাই যদিও দক্ষিণ ভাৰত পৰা বৰ্ণিঅ’ দ্বীপৰ মাজৰ অঞ্চলটোৱে কঁঠালৰ মূল বুলি ধাৰণা কৰা হয়৷ কঁঠাল বাংলাদেশৰ ৰাষ্ট্ৰীয় ফল৷

## বিৱৰণ
কঁঠাল ক্ৰান্তীয় অঞ্চলত পোৱা যায়৷ ই পৃথিৱীৰ বৃহত্তম ফল দিয়া গছবোৰৰ ভিতৰত অন্যতম৷ গছজোপা ২০ মিটাৰলৈকে ওখ হ’ব পাৰে৷ ইয়াৰ একোটা ফল দীঘলে ৬০ ছে:মি: আৰু ওজন ৫৫ কেজি পৰ্য্যন্ত হ’ব পাৰে৷ এজোপা পূৰ্ণবয়স্ক কঁঠাল গছে বছৰে ১০০-২০০ টা ফল দিব পাৰে৷

গছজোপাৰ কাণ্ড, শাখা আৰু পাতৰপৰা বগা আঠা ওলায়৷ পুং আৰু স্ত্ৰীপুষ্প পৃথক পুষ্পবিন্যাসত ফুলে৷ স্ত্ৰীপুষ্পবোৰ গছজোপাৰ গা-ছ বা সবল শাখাত ফুলে৷

## ব্যৱহাৰ
দক্ষিণ আৰু দক্ষিণ-পূব এছিয়াৰ খাদ্যত কঁঠালৰ ব্যৱহাৰ ব্যাপক৷ কঁঠালৰ কলিক অসমত মুচি বুলি কোৱা হয়৷ কুমলীয়া কঁঠাল ভাজি, আঞ্জা প্ৰস্তুত কৰি বা আচাৰ কৰি খোৱা হয়৷ কঁঠাল গুটিৰ বগা আৰু ৰঙচুৱা আৱৰণ গুচাই সিজাই বা আঞ্জাত দি খোৱা হয়৷

## তথ্যউৎস

শ্ৰেণী:ফল
প্ৰভাতী

প্ৰভাতী গোৱা অসমৰ ঠাইবিশেষে প্ৰতিবছৰে পুহমাহত চলি অহা এটা পৰম্পৰা৷ এই পৰম্পৰাৰ সৈতে মাঘবিহুৰ ওচৰ সম্পৰ্ক আছে বুলি ধাৰণা কৰা হয়৷ 

## ৱিৱৰণ
সমগ্ৰ পুহমাহ জুৰি সুৰ্যোদয়ৰ পূৰ্বেই গাঁৱৰ যুৱক আৰু আদহীয়া লোকসকলে গাঁৱৰ বাটে বাটে প্ৰভাতী গায়৷ এই প্ৰভাতী গোৱাত শংখ, ঘণ্টা, খুটিতাল, খোল, মৃদংগ, ডম্বৰু আদি বাদ্যযন্ত্ৰ ব্যৱহাৰ কৰা হয়৷ সমনীয়াই শংখ বজাই দলৰ বাকীসকলক পুৱাতে জগোৱাৰ নিয়ম৷ তাৰপাছত সকলোৱে দল বান্ধি হৰিধ্বনি দি গীত জোৰে৷

প্ৰভাতীত সাধাৰণতে শ্ৰীমন্ত শংকৰদেৱ আৰু মাধৱদেৱ বিৰচিত বৰগীতসমূহ পৰিবেশন কৰা হয়৷ এই বৰগীতসমূহ বাদ্যযন্ত্ৰ সংগত কৰি সমস্বৰে গায়৷

## লোকবিশ্বাস
লোকবিশ্বাস অনুসৰি পুহ মাহত প্ৰভাতী নাগালে উৰুকাৰ ধুনি জ্বলাব নোৱাৰি৷ তেনেদৰে প্ৰভাতী নাগালে মাঘৰ বৰদোমাহীৰ দিন ৰাইজৰ চোতালত নাম গোৱাৰ পৰাও বিৰত থাকিব লাগে৷

## তথ্যউৎস

শ্ৰেণী:অসমৰ সংস্কৃতি
কামিনী কাঞ্চন

**কামিনী কাঞ্চন** বা **কামিনী কুসুম**  হৈছে দক্ষিণ এছিয়া, দক্ষিণপূৱ এছিয়া আৰু চীনৰ এবিধ থলুৱা ক্ৰান্তীয়, চীৰসেউজীয়া উদ্ভিদ। সৰু সৰু বগা সুগন্ধী ফুল ফুলা এই উদ্ভিদজোপা আলংকাৰিক উদ্ভিদ আৰু বেৰা (Hedge) দিয়া উদ্ভিদ হিচাপে ব্যৱহাৰ কৰা হয়। ইয়াৰ ফলবোৰ কমলাৰ পৰা ৰঙা ৰঙৰ হোৱা দেখা যায়।

## সাধাৰণ আৰু স্থানীয় নাম

কামিনী কাঞ্চনৰ কেইটামান সাধাৰণ আৰু স্থানীয় নাম হৈছে,

* ইংৰাজী: **Orange jessamine**, **Jasmine orange**,**Chinese box**, **mock orange**, **mock lime**, **satinwood** বা **Lakeview jasmine** (mainly in Florida)
* ব্ৰাজিলিয়ান: murta de cheiro, jasmim laranja
* বাৰ্মিজ: ယုဇန   (from Pali *yojana*)
* বঙালী: Kamini, (কামিনী)
* Khmer: Sarika Keo
* হিন্দী: Kamini (कामिनी)
* ইণ্ডোনেছিয়ান: Kemuning
* কানাড়া: Kadu karibevu (ಕಾಡು ಕರಿಬೇವು) 
* লাও: ແກ້ວ 
* মালয়: Kemuning
* Nederlands: Kemoening 'Nog pas gisteren' by Maria Dermoût p.&nbsp;102
* মালয়ালাম: Maramulla (മരമുല്ല)
* Meitei: Kamini kusum 
* Marathi: Kunti (कुन्ती)
* Campeche, México: Limonaria
* Mandarin Chinese: 月橘 (Pinyin: yué jú "moon tangerine")
* Hokkien and Cantonese: 七里香 "Seven li fragrance" 
* Tagalog: Kamuning, Molawin
* Telugu: Nagagolungu
* Tamil: Kattu Kariyilai or Vengarai (வெங்காரை)
* Thai: แก้ว 
* Vietnamese: Nguyệt quất, Nguyệt quới
* Sinhalese: "Atteriya", (ඇට්ටේරියා).

## তথ্য সংগ্ৰহ

শ্ৰেণী:গুল্ম
শ্ৰেণী:উদ্ভিদজগত
শ্ৰেণী:ভাৰতীয় উদ্ভিদ
শ্ৰেণী:অসমৰ উদ্ভিদ
ভূমি চম্পা

**ভূমি চম্পা**  আদা পৰিয়ালৰ অন্তৰ্গত এটা প্ৰজাতি। ই চীন (গুৱাংডং, গুৱাংজি, হাইয়ান, টাইৱান, য়ুন্নান), ভাৰত (অসম), নেপাল, বাংলাদেশৰ থলুৱা উদ্ভিদ আৰু সমগ্ৰ বিশ্বতে ইয়াক পোৱা যায়। বৰ্তমাৱ জাভা, মালয়েছিয়া আৰু কোষ্টাৰিকাতো ইয়াক প্ৰাকৃতিকভাবে ৰোৱা যায়।
## স্থানীয় নাম
ভূমি চম্পাৰ বিভিন্ন নামবোৰ হৈছে:
*,
*,
*বাংলা: ভুঁইচাঁপা
*কন্নড়: *nela sampige*
*,
*)
ইয়াৰোপৰি এই উদ্ভিদজোপাক ইণ্ডিয়ান ক্ৰ’কাছ (Indian crocus), ময়ুৰ আদা (peacock ginger), আৰু ৰাউণ্ড−ৰুটেড গালাংগেল (round-rooted galangale) বুলিও কয়।

## আয়ুৰ্বেদ
মছলাজাতীয় এই উদ্ভিদজোপা আয়ুৰ্বেদত ঐষধ হিচাপে ব্যৱহাৰ কৰা হয়।
## তথ্য সংগ্ৰহ

শ্ৰেণী:ফুল
শ্ৰেণী:অসমৰ উদ্ভিদ
তিতা চঁপা

**তিতা চঁপা**  হৈছে মেগ্নোলিয়াচিয়া পৰিয়ালৰ অন্তৰ্গত এক বৃহৎ চিৰসেউজীয়া উদ্ভিদৰ প্ৰজাতি। পূৰ্ৱতে ইয়াকt ***Michelia champaca*** নামেৰে শ্ৰেণীবিভাজন কৰা হৈছিল। ইয়াক ইয়াৰ সুগন্ধি ফুলৰ বাবে জনা যায়। ইয়াৰ কাঠ অতি উৎকৃষ্ট মানৰ।

## নামকৰণ
তিতা চঁপাৰ বৈজ্ঞানিক নামৰ *champaca* পদাংশ সংস্কৃত শব্দ ৰ (উচ্চাৰণ ) পৰা আহৰণ কৰা হৈছে। ইয়াক ইংৰাজীত **চম্পক**(champak) বুলি কোৱা হয়।
## উৎপত্তি আৰু বিতৰণ
এই গছ, দক্ষিণ এছিয়া, দক্ষিণ-পূব এছিয়া−ইণ্ডোচাইনা আৰু দক্ষিণ চীনেৰে গঠিত ভাৰতমালয় অঞ্চলৰ স্থানীয় গছ।

ইয়াক গ্ৰীষ্মমণ্ডলীয় আৰু উপগ্ৰীষ্মমণ্ডলীয় আৰ্দ্ৰ পৰিৱেশত বহল পাতৰ অৰণ্যৰ অঞ্চলত, ২০০–১,৬০০ মিটাৰ (৬৬০–৫,২৫০ ফুট) উচ্চতালৈ পোৱা যায়। ইয়াৰ মূল বাসস্থান মালদ্বীপ, বাংলাদেশ, কম্বোডিয়া, চীন, ভাৰত, ইণ্ডোনেছিয়া, মালয়েছিয়া, ম্যানমাৰ, নেপাল, ফিলিপাইনছ, থাইলেণ্ড আৰু ভিয়েটনাম। চীনত ই দক্ষিণ তিব্বত আৰু দক্ষিণ/দক্ষিণ-পশ্চিম ইউনান প্ৰদেশৰ স্থানীয় গছ। ২০২১ চনত য়েমেনত এম.চাম্পাকাৰ নামে এটা পৃথক, অনুমাণিক স্থানীয় এক প্ৰজাতি চিনাক্ত কৰা হয়, ফলত এম. চেম্পাকা প্ৰজাতি মেগনোলিয়াচিয়াৰ একমাত্ৰ প্ৰজাতি যিটো আৰব উপদ্বীপত পোৱা যায় বুলি জনা গৈছে।

## তথ্য সংগ্ৰহ

শ্ৰেণী:বৃক্ষ
শ্ৰেণী:অসমৰ উদ্ভিদ
অৰবিন্দ ৰাজখোৱা (লেখক)

**অৰবিন্দ ৰাজখোৱা** (জন্মঃ ১৯৮২-) একাধাৰে গল্পকাৰ, ঔপন্যাসিক, প্ৰবন্ধ লেখক, সমালোচক আৰু সম্পাদক। তেওঁ ইতিমধ্যেই কুৰিখনতকৈয়ো অধিক গ্ৰন্থ, আলোচনী সম্পাদনা কৰাৰ লগতে নিজাকৈয়ো সাহিত্যৰ বিভিন্ন বিধাসমূহত গ্ৰন্থ প্ৰকাশ কৰিছে।  তেওঁ নৰ্থ লখিমপুৰ মহাবিদ্যালয়ৰ অসমীয়া বিভাগৰ মূৰব্বী  অধ্যাপক৷ 

## জন্ম
তেওঁৰ জন্ম হৈছিল ১৯৮২ চনত, লখিমপুৰ জিলাৰ কদম অঞ্চলত। পিতৃৰ নাম ভৰত ৰাজখোৱা৷

## শিক্ষা
তেওঁ প্ৰাথমিক শিক্ষা গ্ৰহণ কৰে কদমত৷ উচ্চতৰ মাধ্যমিক শিক্ষা সমাপ্ত কৰে নৰ্থ লখিমপুৰ কলেজৰ পৰা৷ স্নাতক শিক্ষা গ্ৰহণ কৰে লখিমপুৰ কেন্দ্ৰীয় মহাবিদ্যালয়ৰ পৰা আৰু স্নাতকোত্তৰ ডিগ্ৰী লাভ কৰে ডিব্ৰুগড় বিশ্ববিদ্যালয়ৰ পৰা৷ সেইদৰে পি. এইচ. ডি. ডিগ্ৰীও লাভ কৰে ডিব্ৰুগড় বিশ্ববিদ্যালয়ৰ পৰা৷

## কৰ্ম জীৱন
তেওঁ নৰ্থ লখিমপুৰ কলেজৰ অসমীয়া বিভাগৰ মূৰব্বী অধ্যাপক৷

## সাহিত্যিক জীৱন
### সম্পাদনা
#ডিব্ৰুগড় বিশ্ববিদ্যালয়ৰ গল্প (চিৰিলুইত প্ৰকাশন, ২০০৪)
#লখিমপুৰ ( হিৰণ্য সভাপণ্ডিতৰ সৈতে, লখিমপুৰ কেন্দ্ৰীয় ৰঙালী বিহু সন্মিলন, ২০০৮)
#অসমীয়া কাব্য পৰিক্ৰমা (দত্ত প্ৰকাশন, ২০০৮)
#অসমীয়া চুটিগল্পৰ গতি প্ৰকৃতি (নৰ্থ লখিমপুৰ কলেজ প্ৰকাশন, ২০০৯)
#চাৰিখন অসমীয়া উপন্যাস : বিচাৰ আৰু বিশ্লেষণ (দত্ত প্ৰকাশন, ২০০৯)
#নতুন প্ৰজন্মৰ প্ৰিয় কিতাপ (লখিমপুৰ ফাওণ্ডেশ্বন, ২০১০)
#অক্লান্ত আলি হাইদৰ (নট সৈনিক, ২০১০)
#পাণীন্দ্ৰ নাথ গগৈ (বিমান চেতিয়াৰ সৈতে যুতীয়াভাৱে, পূৰ্বাঞ্চল টাই সাহিত্য সভা, ২০১১)
#চৌ আইজেপ ফুকনৰ ৰচনাৱলী (বিমান চেতিয়াৰ সৈতে, পূৰ্বাঞ্চল টাই সাহিত্য সভা, ২০১১)
#সমাজ-সাহিত্য-সংস্কৃিত (সুৰেশ দত্ত, লক্ষীনাথ পেগুৰ সৈতে, নৰ্থ লখিমপুৰ কলেজ প্ৰকাশন, ২০১১)
#হেমেন্দ্ৰ কুমাৰ গগৈ (উদয় গগৈ আৰু হেমন্ত শৰ্মাৰ সৈতে, লখিমপুৰ ফাওণ্ডেশ্বন, ২০১১)
#নতুনৰ কবিতা (নৰ্থ লখিমপুৰ কলেজ প্ৰকাশন, ২০১৩)
#এটা চোলাৰ কাহিনী (নাটকৰ আলোচনা, সাৰদা প্ৰকাশন, ২০১৩)
#অসমীয়া সাহিত্যৰ চানেকি (নৰ্থ লখিমপুৰ কলেজ প্ৰকাশন, ২০১৫)
#সাম্প্ৰতিক কবিতা (নৰ্থ লখিমপুৰ কলেজ প্ৰকাশন, ২০১৬)
#শিক্ষক (বনলতা প্ৰকাশন, ২০১৭)
#হেমেন্দ্ৰ কুমাৰ গগৈ ৰচনা সম্ভাৰ (নৰ্থ লখিমপুৰ কলেজ প্ৰকাশন, ২০১৮)
#অসমীয়া বিজ্ঞান সাহিত্য (নৰ্থ লখিমপুৰ কলেজ প্ৰকাশন, ২০১৮)
#সাহিত্য সমালোচনা (ভাস্কৰ ভূঞাৰ সৈতে, নৰ্থ লখিমপুৰ কলেজ প্ৰকাশন, ২০১৯)
#দৃষ্টিকোণ (বিতু বড়াৰ সৈতে, নৰ্থ লখিমপুৰ কলেজ প্ৰকাশন, ২০১৯)
#সাহিত্য-সংস্কৃিতৰ অধ্যয়নৰ আভাস (পৰেশ খনিকৰৰ সৈতে, নৰ্থ লখিমপুৰ কলেজ প্ৰকাশন, ২০১৯)
#লোক পৰিৱেশ্য কলা (চন্দন জ্যোতি চুতীয়াৰ সৈতে, বনলতা প্ৰকাশন, ২০১৯)
#অসমীয়া সংস্কৃিত আৰু সাংস্কৃতিক পৰ্যটন (বনলতা প্ৰকাশন, ২০১৯)
#যোগাযোগমূলক অসমীয়া (বনলতা প্ৰকাশন, ২০১৯)

### উপন্যাস
#১৯৯৯ (আলিবাট প্ৰকাশন, ২০১৪)

### প্ৰবন্ধ সংকলন
#নিয়মবোৰ কোনোবাই ভাঙিবই লাগিব (বনলতা প্ৰকাশন, ২০১৭)
#জাতীয় ঐতিহ্য আৰু সাহিত্য, অসম পাবলিচিং কোম্পানী, ২০২২
#কথাবোৰ কৈ থাকিব লাগিব, বি. আৰ বুক ষ্টল, ২০২৩

### গল্পপুথি
#খেলপথাৰত কানাইকান্ত আৰু অন্যান্য (সাৰদা প্ৰকাশন, ২০০৭)
#অলপ নিৰ্জনতা (আঁক-বাক প্ৰকাশন, ২০১২)

### শিশুগল্প সংকলন
#কাকৈ হাবিৰ ভূত আৰু অন্যান্য কাহিনী (পুথিতীৰ্থ প্ৰকাশন)

### ব্যংগ ৰচনা সংকলন
#ককা আৰু নাতিৰ উত্তৰ আধুিনক সংলাপ (নিৰীক্ষণ প্ৰকাশন, ২০০৬)

## বঁটা আৰু সন্মান
#গ্ৰন্থনিধি-২০১৯, (‘প্ৰজ্ঞাৰ দিন’ উদ্‌যাপন সমিতিৰ দ্বাৰা। কলংপাৰ, নেহেৰুবালি, অসম।)
#শব্দ যুৱ সাহিত্য বঁটা- ২০১৮
#পদ্মনাথ গোহাঞিবৰুৱা বঁটা-২০২১ 

## তথ্যসূত্ৰ


## প্ৰসঙ্গ পুথি

শ্ৰেণী:জীৱিত ব্যক্তি
শ্ৰেণী:অসমীয়া ঔপন্যাসিক
বঙালী লিপি

**বঙালী লিপি** বুলিলে তলৰ প্ৰবন্ধসমূহ বুজাব পাৰে:

* বঙালী বৰ্ণমালা, বঙালী ভাষাৰ লিখন প্ৰণালী
* বঙালী–অসমীয়া লিপি, বঙালী আৰু অসমীয়া বৰ্ণমালাৰ ভেটি
ভাৰতীয় প্ৰশাসনিক সেৱা

**ভাৰতীয় প্ৰশাসনিক সেৱা** চমুকৈ **আই এ এছ** () সৰ্বভাৰতীয় সেৱাৰ প্ৰশাসনিক বিভাগ। ই ভাৰতৰ প্ৰতিষ্ঠিত অসমৰিক সেৱাসমূহৰ ভিতৰত অন্যতম। ভাৰতীয় পুলিচ সেৱা আৰু ভাৰতীয় বৈদেশিক সেৱাৰ লগতে ভাৰতীয় প্ৰশাসনিক সেৱা সৰ্বভাৰতীয় সেৱাৰ মুখ্য তিনিটা বিভাগ। এই সেৱাৰ বিষয়া সকলে ভাৰত চৰকাৰ আৰু প্ৰতিটো ৰাজ্য আৰু কেন্দ্ৰীয়শাসিত অঞ্চললৈ সেৱা আগবঢ়ায়। আই এ এছ বিষয়া সমূহে ভাৰত চৰকাৰৰৰ অধীনস্থ বিভিন্ন ৰাজহুৱা খণ্ডৰ উদ্যোগতো সেৱা আগবঢ়ায়।

ৱেষ্টমিনিষ্টাৰ সংসদীয় চৰকাৰ অনুধাৱন কৰা আন দেশৰ দৰে ভাৰতীয় প্ৰশাসনিক সেৱা ভাৰতৰ স্থায়ী আমোলাতন্ত্ৰৰ অন্তৰ্ভুক্ত। ইয়াৰ লগতে ই ভাৰত চৰকাৰৰ কাৰ্যনিৰ্বাহকৰ অংশ। সেয়ে আমোলাতন্ত্ৰ সাধাৰণতে ৰাজনৈতিক ভাবে নিৰপেক্ষ আৰু যি কোনো চৰকাৰ বা পৰিস্থিতিত দেশৰ সেৱাৰ বাবে সদা নিয়োজিত।

সেৱাত নিয়োজিত হোৱাৰ পিছত প্ৰশাসনিক বিষয়া সকলে কিছুদিন উপ-সংমণ্ডলীয় দণ্ডাধীশ হিচাপে কাৰ্যনিৰ্বাহ কৰে। তাৰপিছত তেওঁলোক ভাৰতৰ বিভিন্ন জিলাসমূহৰ উপায়ুক্ত পদত অধিষ্ঠিত হয়। এই পদত কেইবাবছৰ সেৱা আগবঢ়োৱা পিছত (কোনো কোনো ৰাজ্যত প্ৰায় ১৬ বছৰ) এজন বিষয়াক গোটেই ৰাজ্যৰ সংমণ্ডলৰ মুৰব্বী পদ সংমণ্ডল অধিকাৰী হিচাপে পদোন্নতি দিয়া হয়।

উচ্চ দৰমহা নিৰীখ লাভ কৰা বিষয়া সকলে ভাৰত চৰকাৰৰ বিভিন্ন বিভাগ আৰু মন্ত্ৰণালয়ত সেৱা আগবঢ়ায়। এই স্তৰত প্ৰশাসনিক বিষয়া সকলে আন্তৰ্জাতিক স্তৰৰ দ্বীপক্ষীক বা বহুপক্ষীক অনুষ্ঠানত দেশক প্ৰতিনিধিত্ব কৰে। ইয়াৰ লগতে তেওঁলোকে আন্তঃৰাষ্ট্ৰীয় সংস্থা সমূহ যেনে বিশ্ব বেংক, আন্তঃৰাষ্ট্ৰীয় মুদ্ৰা নিধি, এছিয়ান উন্নয়ন বেংক, এছিয়ান আন্তঃগাঁথনি বিনিয়োগ বেংক, ৰাষ্ট্ৰসংঘ আৰু ইয়াৰ সহযোগী সংস্থা সমূহতো ভাৰতৰ হৈ সেৱা আগবঢ়ায়। প্ৰশাসনিক বিষয়া সকলে ভাৰতৰ নিৰ্বাচনী আয়োগৰ লগত জড়িত হৈ ভাৰতত নিৰ্বাচন অনুষ্ঠিত কৰে।

## তথ্য উৎস

## বাহ্যিক সংযোগ

* 
* ভাৰতীয় প্ৰশাসনিক সেৱাৰ বিষয়া সকলৰ তালিকা 
* প্ৰশাসনিক বিষয়াৰ কাৰ্যবাহী মূল্যাঙ্কন পৃষ্ঠা

শ্ৰেণী:ভাৰতৰ চৰকাৰী সংস্থা